cyanic-selkie/wikianc huggingface dataset:
ফিফা বিশ্বকাপ
নিৰ্বাচন প্ৰক্ৰিয়া
আগৰ বিশ্বকাপ বিলাক স্থান নিৰ্বাচনৰ কামতো ফিফা কংগ্ৰেছৰ সভা বিলাকতে সম্পন্ন কৰা হৈছিল। কিন্তু স্থান বিলাকক লৈ বহুত বিতৰ্ক হোৱা দেখা গৈছিল, কাৰণ ফুটবলৰ কেন্দ্ৰ হিচাপে চিহ্নিত ইউৰোপ আৰু দক্ষিণ আমেৰিকাৰ দেশবোৰৰ মাজত যাতায়তৰ নাৱেৰে বাবে ৩ সপ্তাহ মান সময়ৰ প্ৰয়োজন হৈছিল। উদাহৰণ স্বৰূপে প্ৰথম বিশ্বকাপ উৰুগুৱেত অনুষ্ঠিত কৰা বাবে মাত্ৰ চাৰিখন ইউৰোপীয় দেশেহে তাত অংশ লৈছিলগৈ। তাৰ পৰৱৰ্তী দুয়ুখন বিশ্বকাপ ইউৰোপত অনুষ্ঠিত কৰা হৈছিল। তৃতীয় বিশ্বকাপ ফ্ৰান্সত অনুষ্ঠিত কৰা বাবে দক্ষিণ আমেৰিকাৰ বহুতো দেশে অসন্তুস্তি প্ৰকাশ কৰিছিল কাৰণ তেওঁলোকে অনুমান কৰি লৈছিল যে তেওঁলোক আৰু ইউৰোপৰ মাজত সলনা সলনিকৈ বিশ্বকাপ আয়োজন স্থান নিৰ্বাচন কৰা হব। আৰ্জেণ্টিনা আৰু উৰুগুৱে দুয়ুখন দেশেই ১৯৩৮ চনৰ বিশ্বকাপ বৰ্জন কৰিছিল।
১৯৫৮ চনৰ পৰা এই বিতৰ্ক আৰু বৰ্জন বিলাক পৰিহাৰ কৰি চলিবলৈ ফিফাই ইউৰোপ আৰু দক্ষিণ আমেৰিকা মহাদেশৰ মাজত সলনা সলনিকৈ বিশ্বকাপ আয়োজন কৰাৰ সিদ্ধান্ত লয়, আৰ ১৯৯৮ চনলৈকে এনেদৰেই চলি থাকে। ২০০২ চনত বিশ্বকাপ দক্ষিণ কোৰিয়া আৰু জাপানে যুটীয়া ভাৱে অনুষ্ঠিত কৰে, এইয়া এচিয়াত হোৱা প্ৰথম বিশ্বকাপ আৰু আজলিলৈকে একমাত্ৰ য়ুটীয়াভাৱে অনুষ্ঠিত বিশ্বকাপ। ২০১০ চনত দক্ষিণ আফ্ৰিকা বিশ্বকাপ অনুষ্ঠিত কৰা প্ৰথম আফ্ৰিকীয় দেশ হিচাপে পৰিগণিত হয়। হয়। ২০১৪ চনত ব্ৰাজিলত হব লগা বিশ্বকাপ, ১৯৭৮ চনৰ পাছত প্ৰথম দক্ষিণ আমেৰিকাত পতা বিশ্বকাপ হব, আৰু প্ৰথম বাৰৰ বাবে একেৰাহে দুবাৰ ইউৰোপৰ বাহিৰত বিশ্বকাপ অনুষ্ঠিত কৰাৰ উদাহৰণ হব।
আজিকালি ফিফাৰ কাৰ্যকৰী সমিতিত ভোট যোগে আয়োজক দেশ নিৰ্বাচন কৰা হয়। এই ভোটদানএকধৰণৰ “ সম্পূৰ্ণ বেলট” (exhaustive ballot) প্ৰক্ৰিয়াৰে সম্পন্ন কৰা হয়। বিশ্বকাপ আয়োজন কৰিবলৈ ইচ্ছা প্ৰকাশ কৰা দেশসমূহৰ জাতীয় ফুটবল সংস্থাবিলাকে ফিফাৰ পৰা এখন “আয়োজন চুক্তি”(Hosting Agreement) পায়, যত আয়োজনৰ বাবে লব লগা পদক্ষেপ আৰু আৱশ্যকতা সমূহ লিখা থাকে। তদুপৰি তেওঁলোকে একোখনকৈ প্ৰপত্ৰও লাভ কৰে, যিখন দাখিল কৰাৰ অৰ্থ হ’ল আয়োজক হিচাপে প্ৰাৰ্থীত্ব আধিকাৰিক ভাৱে নিশ্চিত কৰা। ইয়াৰ পাছত ফিফাৰ এক কতৃত্বশীল প্ৰতিনিধিমণ্ডলে নিৰ্দিষ্ট দেশখন ভ্ৰমণ কৰে আৰু দেশ খনৰ বিশ্বকাপ আয়োজন কৰাৰ সক্ষমতাৰ চাক্ষুস প্ৰমাণ লয়। তাৰ পাছত তেওঁলোকে ফিফাৰ কাৰ্যালয়ত এক প্ৰতিবেদন দাখিল কৰে। চূড়ান্ত ভাৱে নিৰ্বাচিত আয়োজক দেশখনৰ নাম প্ৰতিযোগিতাৰ ৬ বা ৭ বছৰ আগতেই ঘোষণা কৰা হয়। কেতিয়াবা ভৱি‍ষ্যতৰ দুই বা তাতোধিক বিশ্বকাপৰ আয়োজক দেশৰ নাম একেলগে ঘোষণা কৰা হয়, যেনে ২০১৮ আৰু ২০২২ চনৰ বিশ্বকাপ আয়োজনৰ সুযোগ ক্ৰমে ৰাছিয়া আৰু কাটাৰক দিয়া হৈছে।
২০১০ আৰু ২০১৪ চনৰ বিশ্বকাপ দুখন কনফেডাৰেচনৰ মাজত ভগাই দিয়া হৈছিল ( ২০১০ত আফ্ৰিকা আৰু ২০১৪ দক্ষিণ আমেৰিকা), যাতে সেই কনফেডাৰেচন মাজৰ পৰা কেৱল আয়োজক দেশখন নিৰ্বাচন কৰিলেই হয়। ২০০৬ চনৰ আয়োজনৰ বাবে জাৰ্মানী দক্ষিণ আফ্ৰিকাৰ বিৰূদ্ধে ভোটত জয়ী হোৱাত এই ভগাই দিয়া পদ্ধতিয়ে যথেষ্ট বিতৰ্কৰ সূচনা কৰে।. অৱশ্যে এই কনফেডাৰেচনৰ মাজত ভগাই দিয়া প্ৰক্ৰিয়া ২০১৪ চনৰ পাছত বন্ধ কৰি দিয়া হব। গতিকে ২০১৮ চনৰ পৰা আগৰ দুবাৰ আয়োজনৰ সুবিধা পোৱা কনফেডাৰেচনৰ দেশসমূহৰ বাদে যিকোনো দেশেই আয়োজনৰ বাবে প্ৰাৰ্থীত্ব আগবঢ়াব পাৰিব। ২০১৪ চনৰ বাবে ব্ৰাজিল আধিকাৰিক ভাৱে একমাত্ৰ প্ৰাৰ্থী আছিল, এই পৰিস্থিতি আকৌ নহবৰ বাবেই এনে ব্যৱস্থা ৰখা হৈছে। ,
কৃতকাৰ্যতা
বিশ্বকাপৰ আজি পৰ্যন্ত আঠটা বিজয়ী দলৰ ভিতৰত ছটা দলেই নিজৰ দেশত খেলি চূড়ান্ত বিজয়ীৰ সন্মান লাভ কৰিছে, অৱশ্যে তাৰ অন্যথাও নোহোৱা নহয়, ১৯৫০ চনত ব্ৰাজিল নিজ দেশত ফাইনেলত পৰাস্ত হয়, ১৯৮২ত স্পেইন কেৱল দ্বিতীয় ৰাউণ্ডলৈকেহে যাবলৈ সক্ষম হয়। ইংলেণ্ড ( ১৯৬৬ চন) আৰু ফ্ৰান্স (১৯৯৮) কেৱল নিজৰ মাটিত খেলিহে চেম্পিয়ন হৈছে। উৰুগুৱে(১৯৩০), ইটালী(১৯৩৪) আৰু আৰ্জেণ্টিনা (১৯৭৯)নিজৰ দেশত খেলি প্ৰথমবাৰ বিজয়ী হোৱাৰ পাছত আনদেশতো বিজয়ী হৈছে, আনহাতে জাৰ্মানীয়ে পূৰ্বতে আনদেশত জয়ী হোৱাৰ পাছত দ্বিতীয় বাৰৰ বাবে নিজৰ দেশত সফলতা লাভ কৰিছে।
বিশ্বকাপত আয়োজক দেশ বিলাকৰ সফলতা মন কৰিবলগীয়া। চুইডেন( ১৯৫৮ চনত ৰানাৰ্চ আপ), চিলি(১৯৬২ চনত তৃতীয় স্থান), কোৰিয়া প্ৰজাতন্ত্ৰ(২০০২ চনত চতুৰ্থ স্থান), আৰু মেক্সিক’(১৯৭০ আৰু ১৯৮৬ ত কোৱাৰ্টাৰ ফাইনেল) আদি দেশে নিজে আয়োজন কৰোঁতেহে সৰ্বশ্ৰেষ্ঠ প্ৰদৰ্শন ডাঙি ধৰিবলৈ সক্ষম হৈছে। এতিয়ালৈকে দক্ষিণ আফ্ৰিকাই একমাত্ৰ আয়োজক দেশ যি প্ৰথম ৰাউণ্ডৰ পৰাই বিদায় লব লগা হৈছিল।
সংগঠন আৰু মেডিয়া কভাৰেজ
১৯৬৬ চনৰ পৰা প্ৰত্যেক বিশ্বকাপৰে নিজাকৈ একোটা মেস্কট বা শুভংকৰ ৰখা হৈছে। ১৯৬৬ চনৰ ‘ৱৰ্ল্ড কাপ ৱিলি’ (World Cup Willie) বিশ্বকাপৰ প্ৰথম শুভংকৰ (World Cup mascot). আধুনিক বিশ্বকাপ কেইখনত' সুকীয়াকৈ নিৰ্মাণ কৰা"আধিকাৰিক বিশ্বকাপ বল"(official match balls) ব্যৱহাৰ কৰাৰো পৰম্পৰা দেখা গৈছে।
দৰ্শক
টোকা:
ফলাফল
এতিয়ালৈকে সৰ্বমুঠ ৭৬খন দেশে কমেও এবাৰ হ’লেও বিশ্বকাপ খেলিছে, ইয়াৰে আঠটা দলে বিশ্বকাপৰ খিটাপ দখল কৰিছে। বিশ্বকাপত বিজয়ী দলসমূহে নিজৰ নিজৰ বেজ (badge) সমূহত তৰাৰ চিহ্ন লগোৱাৰ সন্মান পায়, কোনো দলে বিশ্বকাপ যিমানটা জিকিছে সিমান সংখ্যাক তৰা নিজৰ বেজত লগাব পাৰে। অৱশ্যে ঊৰুগুৱেই নিজৰ বেজত চাৰিটা তৰা লগায় (ইয়াৰে দুটা প্ৰথম দুটা অলিম্পিকৰ স্বৰ্ণ পদকৰ বাবে, আৰু দুটা বিশ্বকাপৰ বাবে)।
পাচঁবাৰৰ বিজয়ী ব্ৰাজিল বিশ্বকাপৰ সবাটোতকৈ সফল দল, তদুপৰি ব্ৰাজিল এতিয়ালৈকে অনুষ্ঠিত হোৱা সকলোবোৰ বিশ্বকাপ খেলা একমাত্ৰ দেশ। ২০১৪চনৰ ২০ত্বম বিশ্বকাপ ব্ৰাজিলে আয়োজন কৰিব। ইটালী (১৯৩৪ আৰু ১৯৩৮) আৰু ব্ৰাজিল (১৯৫৮ আৰু ১৯৬২) হৈছে ক্ৰমাগত দুখন বিশ্বকাপ খিটাপ দখল কৰা দল। তদুপৰি পশ্চিমা জাৰ্মানী আৰু ব্ৰাজিল হৈছে ক্ৰমাগত তিনিখন বিশ্বকাপৰ চূড়ান্ত খেল খেলা দল। জাৰ্মানীয়ে সৰ্বাধিক সংখ্যাক বাৰ (১২ বাৰ) শীৰ্ষ চাৰিটা স্থানৰ ভিতৰত স্থান পাইছে। আনহাতেদি জাৰ্মানী আৰু ব্ৰাজিলে সৰ্বাধিক সংখ্যাক (৭) বাৰ প্ৰথম দুটা স্থাৰ ভিতৰত এটা দখল কৰিছে।
মহাদেশীয় অঞ্চল হিচাপে শ্ৰেষ্ঠ প্ৰদৰ্শন
আজলৈকে বিশ্বকাপৰ ফাইনেলত কেৱল ইউৰোপ আৰু দক্ষিণ আমেৰিকাৰ দেশসমূহেহে প্ৰতিদ্বন্দ্ব্ব্বিতা কৰিছে; ইউৰোপে ১০ বাৰ আৰু দক্ষিণ আমেৰিকাই ৯ বাৰ চূড়ান্ত বিজয়ীৰ সন্মান লাভ কৰিছে। এই দুই মহাদেশৰ বাহিৰৰ দলবোৰৰ ভিতৰত দুটা দলেহে চেমি-ফাইনেল পৰ্যন্ত আগুৱাবলৈ সক্ষম হৈছে, ১৯৩০ চনত আমেৰিকা যুক্তৰাষ্ট্ৰ (উত্তৰ, মধ্য আমেৰিকা আৰুকেৰিবিয়ান দ্বীপপূঞ্জৰ পৰা)) আৰু ২০০২ চনত কোৰিয়া ( এচিয়াৰ পৰা)। এই পৰ্যন্ত আফ্ৰিকাৰ শ্ৰেষ্ঠ প্ৰদৰ্শন হ’ল ১৯৯০ চনত কেমেৰুন, ২০০২ চনত চেনেগাল আৰু ২০১০ চনত ঘানাই কোৱাৰ্টাৰ ফাইনেল পৰ্যন্ত অগ্ৰসৰ হোৱা। অচেনিয়াৰ পৰা একমাত্ৰ যোগ্যতা অৰ্জন কাৰী দল অষ্ট্ৰেলিয়া, ২০০৬ চনত ২য় ৰাউণ্ডলৈ আগবাঢ়িবলৈ সক্ষম হয়।
ব্ৰাজিল, আৰ্জেণ্টিনা আৰু স্পেইন কেৱল এনে দেশ, যি নিজৰ কনফেদডাৰেচনৰ বাহিৰতো বিশ্বকাপ জয় কৰিবলৈ সক্ষম হৈছে;ব্ৰাজিল ইউৰোপ(১৯৫৮), উত্তৰ আমেৰিকা(১৯৭০ আৰু ১৯৯৪) আৰুএচিয়া(২০০২)ত বিজয়ী হয়। আৰ্জেণ্টিনাই ১৯৮৬ চনত উত্তৰ আমেৰিকাত বিজয়ী হয়। আনহাতে স্পেইন ২০১০ চনৰ একমাত্ৰ আফ্ৰিকীয় বিশ্বকাপত চেম্পিয়ন হয়। কেৱল তিনিবাৰহে একে মহাদেশৰ দলে একেৰাহে দুটা বিশ্বকাপ জয় কৰিছে, ব্ৰাজিলে দুবাৰকৈ; ১৯৩৮ আৰু ১৯৬২ চনত নিজৰ খিতাপ ধৰি ৰাখিবলৈ সক্ষম হয়, আনহাতে ২০০৬ আৰু ২০১০ চনত ইউৰোপৰ ইটালী আৰু স্পেইন ক্ৰমাগত ভাৱে বিজয়ী হয়।
পুৰস্কাৰ সমূহ
বিশ্বকাপৰ শেষত, দলৰ চূড়ান্ত স্থানকেইটাৰ উপৰিও আন কেইটামান পুৰস্কাৰ দিয়া হয়। বৰ্তমানে ৬টা তেনেধৰণৰ পুৰস্কাৰ আছে। :
প্ৰতিযোগিতাৰ শেষত সকলো দলৰে শ্ৰেষ্ঠ খেলুৱৈ সকলক লৈ এটা “সৰ্ব তাৰকা দল”[[:en: FIFA World Cup awards#All-Star Team|(All-Star Team) ঘোষণা কৰাৰ প্ৰথাও ১৯৯৮ চনৰ পৰা চলি আহিছে।
অভিলেখ আৰু পৰিসংখ্যা
সকলোতকৈ বেছি বিশ্বকাপ খেলাৰ অভিলেখ দুজন খেলুৱৈৰ হাতত আছে, মেক্সিক’ৰ এণ্টনিঅ’ কাৰ্বাল (১৯৫০-১৯৬৬) আৰু জাৰ্মানীৰ ল’থাৰ মেথিয়াছ (Lothar Matthäus)(১৯৮২-১৯৯৮), দুয়ুজনে ৫ খনকৈ বিশ্বকাপত অংশগ্ৰহণ কৰিছে।. মুঠতে ২৫খন মেট্ছ খেলি মেথিয়াছে বি‍শ্বকাপৰ সকলোতকৈ বেছি খেল খেলাৰ আভিলেখো গঢ়িছে। পশ্চিম জাৰ্মানীৰ ফ্ৰেঞ্জ বেকেনবাউ (Franz Beckenbauer)(১৯৬৬-১৯৭৪) যি সৰ্ব-তাৰকা দলত তিনিবাৰ স্থান পাইছে।
২০০৭ চনৰ নৱেম্বৰত ফিফাই ১৯৩০ চনৰ পৰা সকলো বিজয়ীকে পুৰ্বব্যাপী ভাৱে পদক দিয়াৰ ঘোষণা কৰে। ইয়াৰ ফলত ব্ৰাজিলৰ পেলে সৰ্বাধিক তিনিবাৰ চেম্পিয়ন মেডেল পোৱা খেলুৱৈ ৰূপে পৰিগণিত হয়,(১৯৫৮, ১৯৬২ আৰু ১৯৭০, যদিও তেও আঘাতৰ বাবে ১৯৬২ চনৰ ফাইনেল খেলখন খেলিব পৰা নাছিল)। লগতে ২০ জন খেলুৱৈয়ে দুটাকৈ বিজয়ী মেডেল লাভ কৰে। আজিলৈকে ৬ জন খেলুৱৈয়ে বিশ্বকাপত তিনিও ধৰণৰে মেডেল( চেম্পিয়ন, ৰানাৰ্চ আপ আৰু তৃতীয় স্থানৰ) লাভ কৰিছে, তাৰ ভিতৰত ৫ জন হ’ল ১৯৬৬ চনৰ পৰা ১৯৭৪ চনৰ কালছোৱাৰ পশ্চিম জাৰ্মানী দলটোৰ, ইয়াত বেকেনবাউ(Franz Beckenbauer) ৰ নামো আছে, আৰু একেবাৰে শেহতীয়া ভাৱে ইটালীৰ ফ্ৰেংক’ বৰেছি (Franco Baresi)( ১৯৮২, ১৯৯০ আৰু ১৯৯৪)।
আজিলৈকে বিশ্বকাপত সকলোতকৈ বেছি গ’ল কৰা খেলূৱৈ iহৈছে ব্ৰাজিলৰ ৰোনাল্ড’, ১৯৯৮ ৰ পৰা ২০০৬ চনৰ ভিতৰত তেওঁ বিশ্বকাপত ১৫টা গ’ল কৰিছিল। .১৪ টাকৈ গ’লেৰে দ্বিতীয় স্থানত আছে জাৰ্মানীৰ মিৰ’শ্লাভ ক্ল’জ(Miroslav Klose)(২০০২ ৰ পৰা ২০১০ চনলৈ) আৰু পশ্চিম জাৰ্মানীৰ গাৰ্ড মুলাৰ(Gerd Müller)। ১৩টা গ’লেৰে চতুৰ্থ স্থানত থকা ফ্ৰান্সৰ জাষ্ট ফণ্টেইনে (Just Fontaine) আকৌ একেখন বিশ্বকাপতে ৯ ১৯৫৮ চন, এই সকলো গ’ল কৰি এক অন্য অভিলেখ সৃষ্টি কৰে।
ব্ৰাজিলৰ মাৰিঅ’ ঝাগাল’ (Mário Zagallo) আৰু পশ্চিম জাৰ্মানীৰ ফ্ৰেঞ্জ বেকেনবাউ (Franz Beckenbauer) এনে দুজন লোক যি, খেলুৱৈ আৰু লগতে মুখ্য প্ৰশিক্ষক হিচাপে বিশ্বকাপ জয় কৰিছে। ঝাগাল’য়ে ১৯৫৮ আৰু ১৯৬২ চনত খেলুৱৈ হিচাপে আৰু ১৯৭০ চনত প্ৰশিক্ষক হিচাপে খিতাপ জয় কৰে আনহাতে বেকেনবাউয়ে ১৯৭৪ চনত অধিনায়ক আৰু ১৯৯০ ত প্ৰশিক্ষক ৰূপে এই বিৰল সন্মানৰ অধিকাৰী হয়। ইটালীৰ ৱিত্তৰিঅ’ পূজ’ (Vittorio Pozzo) একমাত্ৰ মুখ্য প্ৰশিক্ষক যি নিজৰ দলক দুবাৰ জয়ী কৰিছে(১৯৩৪ আৰু ১৯৩৮)। আন এক আকৰ্ষণীয় তথ্য এই যে আজিলৈকে কোনো দলেই বিদেশী প্ৰশিক্ষকৰ সহযোগত বিশ্বকাপ জিকি পোৱা নাই।
জাতীয় দল বিলাকৰ মাজত জাৰ্মানী বিশ্বকাপত সৰ্বাধিক ৯৯ খন খেল খেলিছে, আনহাতে ব্ৰাজিলে সৰ্বাধিক ১২০টা গ’ল কৰিছে। এই দুইটা দল বিশ্বকাপত মাত্ৰ এবাৰেই মুখামুখি হৈছে ( ২০০২ চনৰ ফাইনেলত)
১৫ জুন
বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল -
বাহ্যিক সংযোগ
শ্ৰেণী:জুন শ্ৰেণী:ইংৰাজী বৰ্ষপঞ্জীৰ দিন
ৰঙাচিলনী
ৰঙাচিলনী (Brahminy Kite, বৈজ্ঞানিক নাম-Haliastur indus) এটা মজলীয়া আকাৰৰ মাংসহাৰী চৰাইৰ প্ৰজাতি৷ ই 'Accipitridae' পৰিয়ালৰ অন্তৰ্ভুক্ত চিলনীৰ প্ৰজাতি৷ এই ৰঙাচিলনী প্ৰধানকৈ ভাৰত উপমহাদেশ, দক্ষিণ-পূব এছিয়া আৰু অষ্ট্ৰেলিয়াত দেখা পোৱা যায়৷
বিৱৰণ
ৰঙাচিলনীৰ দেহৰ বাহ্যিক গঠন বিশেষ বৈশিষ্ট্যপূৰ্ণ৷ ইয়াৰ দেহ মাখন ৰঙৰ, মূৰ আৰু বুকুৰ ৰং বগা তথা ডেউকা ক'লা বৰণৰ হয়৷ পোৱালি ৰঙা চিলনী মটিয়া বৰণৰ হয়৷ ৰঙাচিলনীৰ নেজ ঘুৰণীয়া হয়৷ The two genera are however very close.
ইয়াৰ মাতটো কিইয়েউ (keeyew) ধৰণৰ হয়৷
টেক্স'নমি
ৰঙাচিলনীৰ বিষয়ে পোনপ্ৰথমবাৰৰ বাবে বৰ্ণনা কৰে ১৭৮৩ চনত ডাচ্চ প্ৰকৃতিবিদ পিটাৰ ব'দ্দাৰ্ট (Pieter Boddaert)এ ৷ ইয়াৰ প্থানকৈ চাৰিবিধ উপ-প্ৰজাতি দেখিবলৈ পোৱা যায়-
বিতৰণ
ৰঙাচিলনী প্ৰধানকৈ শ্ৰীলংকা, নেপাল, ভাৰত, পাকিস্তান, বাংলাদেশ, আৰু দক্ষিণ-পূব এছিয়া আৰু অষ্ট্ৰেলিয়া আদিত দেখা পোৱা যায়৷ ই কেতিয়াবা ঋতু অনুযায়ী স্থানীয়ভাৱে প্ৰব্ৰজন কৰাও দেখা যায়৷
প্ৰজনন
দক্ষিণ এছিয়াত ৰঙাচিলনীয়ে সাধাৰণতে ডিচেম্বৰৰ পৰা এপ্ৰিল মাহৰ ভিতৰত প্ৰজনন কৰে৷ অষ্ট্ৰেলিয়াত ই আগষ্টৰ পৰা অক্টোবৰ মাহত প্ৰজনন কৰা দেখা যায়৷ গছৰ সৰু ডালি, পাত আদিৰে ই গছত বাহ সাজে৷ ই একেঠাইতে বছৰৰ পিছত বছৰ ধৰি বাহ সাজে বুলি জান যায়৷
এবাৰত দুটাকৈ শেঁতা বগা না নীলা-বগা কণী পাৰে৷ মতা-মাইকী উভয়ে বাহ সজা আৰু পোৱালিৰ যত্ন লয়৷
খাদ্য
ৰঙাচিলনী সাধাৰণতে মৃতভক্ষী৷ ই মৰা মাছ, কেকোঁৰা আদি খায়৷ ৷ অৱশ্যে ই মাজে সময়ে চিকাৰ কৰি শহা বা বাদুলী আদি জীৱন্ত প্ৰাণী আদিও খোৱা দেখা যায়৷ ই কেতিয়াবা অন্য চৰাইৰ পৰা চিকাৰ কাঢ়িও খায়৷
বাহ্যিক সংযোগ
শ্ৰেণী:শগুণ শ্ৰেণী:জীৱবিজ্ঞান
জ্ঞান পূজাৰী
জ্ঞান পূজাৰী এজন অসমীয়া কবি তথা নাট্যকাৰ। ১৯৪৮ চনত তেওঁৰ জন্ম হৈছিল। ২০০২ চনত ৰাষ্ট্ৰীয় চলচ্চিত্ৰ বঁটাৰ স্বৰ্ণকমল লাভ কৰা চলচ্চিত্ৰ বিষয়ক গ্ৰন্থ "চলচ্চিত্ৰৰ ছাঁ-পোহৰ" তেওঁ প্ৰকাশ কৰিছিল। ২০১৬ চনত তেওঁ "মেঘমালাৰ ভ্ৰমণ" নামৰ কবিতা পুথিৰ জৰিয়তে সাহিত্য অকাডেমি বঁটা লাভ কৰে।
জীৱনী
১৯৪৮ চনত শোণিতপুৰ জিলাৰ কলাবাৰীত জ্ঞান পূজাৰীৰ জন্ম হয়। তাৰ পিছত তেওঁ সুদীৰ্ঘ কাল কলাবাৰী উচ্চতৰ মাধ্যমিক বিদ্যালয়ত অসমীয়া বিষয় শিক্ষক হিচাপে চাকৰি কৰি ২০০৯ চনত অৱসৰ গ্ৰহণ কৰিছিল। ‘দুঃসাহসৰ সময়’, ‘পুৱা গধূলিৰ বেলি’, ‘কথা মালিকাৰ গন্ধ’, ‘বনৰীয়া ঘাঁহ’, ‘ক’লা ঘোঁৰাৰ ৰঙা জোন’ শীৰ্ষক বিশ্ববিখ্যাত কবি লৰকাৰ কবিতা পুথিৰ অনুবাদ কৰা জ্ঞান পূজাৰীয়ে প্ৰকাশ কৰা অপূৰ্ব শৰ্মাৰ গ্ৰন্থ ‘অসমীয়া চলচ্চিত্ৰৰ ছাঁ-পোহৰ’ৰ বাবে ২০০২ চনত চলচ্চিত্ৰ বিষয়ক শ্ৰেষ্ঠ গ্ৰন্থৰ শিতানত ৰাষ্ট্ৰীয় চলচ্চিত্ৰ বঁটাৰ স্বৰ্ণকমল পুৰস্কাৰ লাভ কৰিবলৈ সক্ষম হৈছিল। ইয়াৰ উপৰি নাট্য সাহিত্যতো যথেষ্ট দখল থকা প্ৰগতিশীল সত্তাৰ অধিকাৰী জ্ঞান পূজাৰীয়ে হবিব তনবিৰৰ যুগজয়ী নাটক ‘চৰণদাস চোৰ’ আৰু চাওলী মিত্ৰৰ আন এখন প্ৰখ্যাত নাটক ‘নাথৱতী অনাথৱৎ’ অসমীয়ালৈ অনুবাদ কৰাৰ পাছত বিভিন্ন মঞ্চত সফল মঞ্চায়ন হৈছিল। জ্ঞান পূজাৰীয়ে ‘সাম্প্ৰতিক সাময়িকী’ নামৰ এসময়ৰ বহুল সমাদৃত আলোচনীখনত চাৰি বছৰ ধৰি সহযোগী সম্পাদক হিচাপেও কাম কৰিছিল।
২০১৩ চনত প্ৰথম প্ৰকাশ পোৱা জ্ঞান পূজাৰীৰ ৩৮টা কবিতাৰ কাব্য সংকলন ‘মেঘমালাৰ ভ্ৰমণ’ৰ বাবে তেওঁ সাহিত্য অকাডেমি বঁটা লাভ কৰে।
তথ্য উৎস
শ্ৰেণী:অসমৰ ব্যক্তি শ্ৰেণী:অসমীয়া কবি‎ শ্ৰেণী:অসমীয়া নাট্যকাৰ‎‎ শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
গ'ল্ডেন গ্ল'ব বঁটা
গ'ল্ডেন গ্ল'ব বঁটা হলীউড ফৰেইন প্ৰে'ছ এছ'চিয়েচনৰ ৯৩ জন সদস্যই দেশী বা বিদেশী চলচ্চিত্ৰ আৰু টেলিভিজন প্ৰগ্ৰেমৰ ক্ষেত্ৰত উৎকৰ্ষৰ বাবে প্ৰদান কৰা এক বাৰ্ষিক বঁটা। বঁটাসমূহ প্ৰদান কৰা অনুষ্ঠান আৰু আহাৰগ্ৰহণ চলচ্চিত্ৰ উদ্যোগৰ বাৰ্ষিক বঁটা চিজনৰ এক উল্লেখযোগ্য পৰ্ব যি প্ৰতিবছৰে একাডেমী বঁটাৰ প্ৰদানেৰে সামৰণি পৰে।
প্ৰথম গ'ল্ডেন গ্ল'ব বঁটা প্ৰদান অনুষ্ঠান ১৯৪৪ চনত টুৱেণ্টীথ চেঞ্চুৰী ফক্স ষ্টুডিঅ'ত অনুষ্ঠিত হৈছিল। ১৯৬১ চনৰ পৰা এই অনুষ্ঠান বেভাৰ্লী হিল্‌ছ, কেলিফৰ্নিয়াৰ বেভাৰ্লী হিল্টন হোটেলত অনুষ্ঠিত হৈ আহিছে আৰু ২০১২ চনৰ বঁটাও ২০১৩ চনৰ ১৩ জানুৱাৰীত ইয়াতে প্ৰদান কৰা হৈছিল।
ইতিহাস
১৯৪৩ চনত কেইজনমান লেখকে গোট খাই "হলিউড ফৰেইন প্ৰে'ছ এছ'চিয়েচন" গঠন কৰে আৰু গ'ল্ডেন গ্ল'ব নামৰ এটা বঁটা আৰম্ভ কৰাৰ সিদ্ধন্ত লয়। আজিকালি তেওঁলোকে চলচ্চিত্ৰ বিপণনত গুৰুত্বপূৰ্ণ ভূমিকা লয়। ১৯৪৩ চনৰ চলচ্চিত্ৰসমূহৰ শ্ৰেষ্ঠতা বিচাৰৰ বাবে প্ৰথম গ'ল্ডেন গ্ল'ব বঁটা প্ৰদান অনুষ্ঠান ১৯৪৪ চনত টুৱেণ্টীথ চেঞ্চুৰী ফক্স ষ্টুডিঅ'ত অনুষ্ঠিত হৈছিল। পিছলৈ এই স্থান সলনি কৰা হৈছিল আৰু বেভাৰ্লী হিল্‌ছ নাইবা হলিউড ৰ'জভেল্ট হোটেলত বঁটা প্ৰদান হৈছিল।
১৯৫০ চনত হলিউড প্ৰে'ছ এছ'চিয়েচনে মনোৰঞ্জন উদ্যোগলৈ আগবঢ়োৱা অনবদ্য বৰঙনিৰ বাবে এক বিশেষ সন্মানীয় বঁটা প্ৰদানৰ সিদ্ধান্ত লয়। এই বঁটাৰ বাবে মনোৰঞ্জন উদ্যোগত আন্তঃৰাষ্ট্ৰীয় খ্যাতি থকা ব্যক্তিক আওতালৈ আনি প্ৰথম বঁটাটো চেচিল বি ডিমিলিলৈ আগবঢ়োৱা হয়। ইয়াৰ পিছত বঁটাটোৰ আনুষ্ঠানিক নাম গ'ল্ডেন গ্ল'ব চেচিল ৱি ডিমিলি হৈ পৰে।
১৯৬৩ চনত মিছ্‌ গ'ল্ডেন গ্ল'বৰ ধাৰণা আৰম্ভ হয়। প্ৰথম বৰ্ষত চলচ্চিত্ৰ আৰু টেলিভিজনৰ বাবে দুটা মিছ্‌ গ'ল্ডেন গ্ল'ব ঘোষণা কৰা হয়। বঁটা প্ৰাপকসকল আছিল ইভা ছিক্স (অ'পাৰেচন বিকিনি আৰু বীচ্ছ পাৰ্টী বোলছবিৰ নায়িকা) আৰু ড'না ডগ্‌লাছ (বেভাৰ্লী হিলিবিলিজ টেলিভিজন চিৰিজ খ্যাত)।
২০০৯ চনত হলিউড ফৰেইন প্ৰে'ছ এছ'চিয়েচনৰ লগত এবছৰীয়া সহযোগিতাৰে নিউ য়ৰ্ক ফাৰ্মে গ'ল্ডেন গ্ল'ব বঁটা প্ৰতিমূৰ্তিৰ ডিজাইনটো নতুন কৰা হয়। ইয়াক অনুষ্ঠানৰ পূৰ্বে বেভাৰ্লী হিল্টনত এক প্ৰে'ছ কন্‌ফাৰেন্সত উন্মোচন কৰা হয়।
বাৰ্ষিক অনুষ্ঠানৰ জৰিয়তে আহৰণ কৰা ৰাজহৰ একাংশ হলিউড ফৰেইন প্ৰে'ছ এছ'চিয়েচনে মনোৰঞ্জন উদ্যোগৰ লগত জড়িত দাতব্য প্ৰতিষ্ঠান, বা জলপানি আৰু বোলছবি-টেলিভিজনৰ ডেকা পেছাদাৰীলৈ আগবঢ়াই আহিছে। ইয়াৰ ভিতৰত মুখ্য প্ৰাপক হৈছে য়ং আৰ্টিষ্ট এৱাৰ্ড। ১৯৭৮ চনত হলিউড ফৰেইন প্ৰে'ছ সদস্য ম'ৰিন ড্ৰেগনে প্ৰতিষ্ঠা কৰা "য়ং আৰ্টিষ্ট ফাউণ্ডেছনে" হলিউডত উৎকৰ্ষৰ পৰিচয় দিয়া ২১ বছৰ অনুৰ্ধ শিল্পী আৰু শাৰীৰিক/আৰ্থিকভাৱে বাধাগ্ৰস্ত শিল্পীক এই বঁটা প্ৰদান কৰ হয়।
বহিঃ সংযোগ
শ্ৰেণী:চলচ্চিত্ৰৰ বঁটা শ্ৰেণী:আন্তঃৰাষ্ট্ৰীয় বঁটাসমূহ
মাইক্ৰ’মেক্স ম’বাইল
মাইক্ৰ’মেক্স গুড়গাও, হাৰিয়ানা, ভাৰতত অৱস্থিত এটা ইলেকট্ৰনিকচ সামগ্ৰী নিৰ্মাতা ব্যৱসায়িক প্ৰতিষ্ঠান। বৰ্তমান ই ম’বাইল ফোন, ডাটাকাৰ্ড, এল ই ডি টেলিভিচন নিৰ্মাণ কৰে। গোটেই দেশজুৰি ইয়াৰ মুঠ ২৩টা কাৰ্য্যালয় থকাৰ উপৰিও হংকং, যুক্তৰাষ্ট্ৰ আৰু ডুবাইত প্ৰতিষ্ঠানটোৰ তিনিটা আন্তঃৰাষ্ট্ৰীয় কাৰ্য্যালয় আছে । বৰ্তমান প্ৰতিষ্ঠানটোৰ প্ৰায় ১৪০০ কৰ্মচাৰী আছে। মাইক্ৰ’মেক্স ইনফৰমেটিক্সে ইতিমধ্যে চেন্চ ওড মালদ্বীপচ প্ৰাইভেট লি. ৰ সৈতে হোৱা চুক্তি মৰ্মে মালদ্বীপত প্ৰৱেশ কৰাৰ কথা ঘোষণা কৰিছে।
মাইক্ৰ’মেক্স ভাৰতৰ তৃতীয় আৰু বিশ্বৰ ১২শ বৃহত্তম ম’বাইল নিৰ্মাতা প্ৰতিষ্ঠান । বিশ্লেষক সকলৰ মতে ২০১২ চনত চেমচাং আৰু এপলক পিছ পেলাই মাইক্ৰ’মেক্সে ১৮.৪% বজাৰ দখলেৰে টেবলেটৰ বজাৰ খনত শীৰ্ষস্থানত থাকে। ২০০৮ চনত ভাৰতৰ বজাৰ খনত প্ৰৱেশ কৰাৰ পাছত ইয়াৰ কম মূল্যৰ ম’বাইল সমূহ আৰু ঊন্নত বিতৰণ ব্যৱস্থাৰ বাবে সোণকালেই ই বজাৰ খনৰ বৃহত অংশ দখল কৰিবলৈ সক্ষম হয় । হংকং, বাংলাদেশ, নেপাল, শ্ৰী লংকা, মালদ্বীপ, সংযুক্ত আৰৱ আমিৰেট্চ, চৌদি আৰৱ, কুৱেইট, কটৰ, ওমান, আফগানিস্তান আৰু ব্ৰাজিলক প্ৰতিষ্ঠানটোৱে পৰৱৰ্তী সময়ত সামৰি ল’ব।
ইতিহাস
১৯৯১ চনতে মাইক্ৰ’মেক্স প্ৰতিষ্ঠা হয় যদিও শেষৰ কেইটামান বছৰতহে ই জনপ্ৰিয় হৈ পৰিছে। ২০০৮ চনত ই ভাৰতৰ মোবাইলৰ জগত খনত প্ৰৱেশ কৰে। মাত্ৰ ছমাহৰ ভিতৰতে ই ভাৰতৰ বজাৰ খনৰ ০.৫৯% দখল কৰে।
মাইক্ৰ’মেক্সৰ এই অগ্ৰগতি বৰ্তমানো বৰ্তি আছে আৰু মুঠ বিক্ৰীৰ হিচাপত ২০১০চনৰ ১৩মাৰ্চৰ শেষত ই বৃহত্তম দেশীয় মোবাইল কোম্পানীত পৰিণত হয়, সামগ্ৰিক ভাবে ই ভাৰতৰ তৃতীয় মোবাইল বিক্ৰেতা। ২০০৮ৰ ছেপ্টেম্বৰৰ তুলনাত ০.৫৯% বৃদ্ধিৰে ২০১০চনৰ ১০ মাৰ্চলৈকে ই ভাৰতীয় বজাৰৰ ৬.২৪% দখল কৰে।
ঊল্লেখযোগ্য সামগ্ৰী
'''মাইক্ৰ’মেক্স এ১১৬ কেন্ভাচ এইচ. ডি.'''
ই মাইক্ৰ’মেক্সৰ প্ৰথম কোৱাড ক’ৰ সমৃদ্ধ মোবাইল, এণ্ড্ৰয়ড ৪.১.২ জেলি বিন, ১জি বি ৰেম আৰু ৭২০ x ১২৮০ ৰিজ’লিউচন যুক্ত ফোনটো ৮ মেগাপিক্সেল আৰু ২ মেগাপিক্সেলৰ দুটা কেমেৰা সংযুক্ত, ২০১৩ চনৰ ফেব্ৰুৱাৰী মাহৰ মাজভাগৰ পৰা ভাৰতৰ বজাৰত ই ঊপলব্ধ হয়।
মাইক্ৰ’মেক্স এ১১০ কেন্ভাচ ২
মাইক্ৰ’মেক্সৰ কেনভাচ শৃংখলাৰ প্ৰথম ফোন, ই ক’ৰ্টেক্স এ৯ ডুৱেল ক’ৰ যুক্ত, ৮ মেগাপিক্সেল মূখ্য কেমেৰা আৰু ১.৩ মেগাপিক্সেল ভিডিঅ’ কলিং কেমেৰা থকা ফোনটোৰ ৰেম ৫১২ এম বি, ই এণ্ড্ৰয়ড ৪.০ আইচ ক্ৰীম চেণ্ডউইচ অপাৰেটিং চিষ্টেম যুক্ত। আন কেইটামান ঊল্লেখ যোগ্য মাইক্ৰ’মেক্স এণ্ড্ৰয়ড ফোন হৈছে, মাইক্ৰ’মেক্স ম’ডু টি, মাইক্ৰ’মেক্স এক্স৬০০, এ৫৫ ব্লিংগ, এ৬০, এ৭০, এ৮৫, এ১০০, এ৯০ এচ, এ৭৩, এ৭৫, এ৭৮, এ৫০, এ৮০, এ৮৪, এ৮৭, এ৯০, এ৯০ এচ ইত্যাদি।
ব্লিংগ ২ ব্লিংগ ২ হৈছে মাইক্ৰ’মেক্সে ভাৰতীয় যুৱতী সকলৰ বাবে বিশেষ ভাবে নিৰ্মাণ কৰা ফোন।
'''এম.এম.এক্স. ৪০০ আৰ''' ৪ মে’ ২০১১ তাৰিখে মাইক্ৰ’মেক্সে ইয়াৰ প্ৰথম ৩ জি প’কেট ৰাউটাৰ মুকলি কৰে, সঁজুলিটোৰ মূল্য ₹ ৪৯৯৯, ই একেলগে ৫ জন ৱাই-ফাই ব্যৱহাৰ কাৰী আৰু এটা ইউ. এচ. বি. একেলগে সংযুক্ত কৰিব পাৰে। সঁজুলিটোৰ আকাৰ ৯৫.৫মিমি x ১৪.৮মিমি x ৫১মিমি আৰু ওজন ৬০ গ্ৰাম।
মাইক্ৰ’মেক্স ফানবুক প্ৰ’ মাইক্ৰ’মেক্স ফানবুক টেবলেট শৃংখলাৰ ১০ ইঞ্চি সংস্কৰণ। অপাৰেটিং চিষ্টেম এণ্ড্ৰয়ড ৪.০, ৰিজলিউচন ১০২৪ x ৬০০ পিক্সেল, ই ১.২ গিগাহাৰ্টজ কৰ্টেক্স এ৮ প্ৰচেচৰ আৰু ১ জিবি ৰেম যুক্ত।
মাইক্ৰ’মেক্স ফানবুক মাইক্ৰ’মেক্সৰ প্ৰথম টেবলেট, ৩ এপ্ৰিল ২০১২ চনত ইয়াক মুকলি কৰা হয়। ই ৭ ইঞ্চিৰ ধাৰকীয় (কেপাচিটিভ) টাচ স্ক্ৰীণ, এণ্ড্ৰয়ড ৪.০,  ১.২ গিগাহাৰ্টজ কৰ্টেক্স এ৮ প্ৰচেচৰ আৰু ৫১২ এম.বি. ৰেম যুক্ত।
জি.পি.এল. উলংঘা
মাইক্ৰ’মেক্সে নিজৰ এণ্ড্ৰয়ড হেণ্ডচেট সমূহৰ উৎসৰ কথা ঊল্লেখ নকৰে, তাৰোপৰি মাইক্ৰ’মেক্সৰ বিপক্ষে কেইবাখনো আৰজী পূৰোৱা হৈছে, এইক্ষেত্ৰত প্ৰতিষ্ঠানটোৱে কোনো মন্তব্য দিয়া নাই।
বাহ্যিক সংযোগ
শ্ৰেণী:কোম্পানী
ডিমা হাছাও জিলা
ডিমা হাছাও জিলা (Dima Hasao district (DHD); আগৰ নাম উত্তৰ কাছাৰ পাৰ্বত্য জিলা) অসমৰ এখন জিলা। ঐতিহাসিক ভাৱে ডিমাছা-কছাৰীসকলৰ বাসভূমি এই অঞ্চল ব্ৰিটিছ শাসনকালত অসমৰ নগাঁও জিলাৰ এটা মহকুমা হিচাপে গঠন কৰা হৈছিল। ভাৰতে স্বাধীনতা লাভ কৰাৰ পাছত মিকিৰ-পাহাৰ আৰু উত্তৰ-কাছাৰ সংলগ্ন জিলা গঠন কৰা হয়। ১৯৫২ চনৰপৰা এই জিলাক ভাৰতীয় সংবিধানৰ ষষ্ঠ অনুচ্ছেদৰ অন্তৰ্গত জিলা হিচাপে গঢ় দিয়া হয়, আৰু জিলাৰ শাসন ভাৰ জিলা পৰিষদৰ হাতত অৰ্পণ কৰা হয়। ১৯৭০ চনত ইয়াক পূৰ্ণ জিলাৰ মৰ্য্যদা দিয়া হয়। বৰ্তমান জিলাৰ শাসন ষষ্ঠ অনুচ্ছেদৰ অন্তৰ্গত আৰু জিলাখনৰ স্বায়ত্ত্ব শাসন পৰিষদে সকলো বিভাগ বিভাগৰ কাৰ্য্যভাৰ বহন কৰে।
ইতিহাস
১৮৩২ চনৰ আগলৈ ডিমাছা হাছাও জিলা ডিমাছা কছাৰী ৰাজ্যৰ অংশ আছিল। উত্তৰে যমুনা নৈৰপৰা দক্ষিণে লুছাই পৰ্বতমালা আৰু পুবে নগা পাহাৰৰপৰা পশ্চিমে কপিলী নৈলৈ ইয়াৰ বিস্তৃতি আছিল। ১৮৩০ চনত ডিমাছা ৰজা গোবিন্দ চন্দ্ৰক তেখেতৰ সেনাপতি গম্ভীৰ সিঙে হত্যা কৰে। ইয়াৰ পাছতে ১৮৩২ চনৰ ১৪ আগষ্ট তাৰিখে লাপছি চুক্তি অনুসৰি ডিমাছা-কছাৰী ৰাজ্যৰ দক্ষিণ অংশ ব্ৰিটিছৰ শাসনৰ অধীনলৈ যায়। বাকী অংশৰ শাসনভাৰ আছিল ডিমাছা সেনাপাতি তুলাৰামৰ হাতত। ১৮৩৭ চনত তুলাৰামৰ অধীনত থকা কিছু অংশও ব্ৰিটিছ শাসিত অংশৰ সংলগ্ন কৰি সেই সময়ৰ নগাঁও জিলাৰ এটা মহকুমা হিচাপে ঘোষণা কৰা হয়। এই মহকুমাৰ সদৰ আছিল আছালু। ১৮৫৪ চনত তুলাৰামৰ মৃত্যুৰ পাছত সমগ্ৰ ডিমাছা ৰাজ্যক ব্ৰিটিছ শাসিত ভাৰত সাম্ৰাজ্যৰ সংলগ্ন কৰি আছালুক এই সমগ্ৰ মহকুমাৰ সদৰ ঘোষণা কৰা হয়।
সাপটগ্ৰাম
সাপটগ্ৰাম হ'ল ভাৰতবৰ্ষৰ অসম ৰাজ্যৰ ধুবুৰী জিলাৰ অন্তৰ্গত এখন চহৰ।
ধনশিৰি নদী
ধনশিৰি নদী (Dhansiri River) হৈছে অসমৰ গোলাঘাট জিলা আৰু নাগালেণ্ডৰ ডিমাপুৰ জিলাৰ মুখ্য নদী। এই নদীখন নাগালেণ্ডৰ লাইছাং শৃংগ (Laisang peak)ৰ পৰা উৎপত্তি হৈছে। ইয়াৰ মুঠ দৈৰ্ঘ্য হৈছে ৩৫২ কিঃমিঃ। ই দক্ষিণৰ পৰা উত্তৰলৈ বৈ গৈ ব্ৰহ্মপুত্ৰ নদীত পৰিছেগৈ। এই নদীৰ অৱবাহিকাৰ মুঠ কালি হৈছে ১২২০ বৰ্গ কিঃমিঃ।
সাপটগ্ৰাম
অৱস্থান
ব্ৰহ্মপুত্ৰ নদীৰ উপনৈ সোণকোষৰ পাৰত এইখন চহৰ অৱস্থিত। ই সাগৰ পৃষ্ঠৰ পৰা ২৭ (৮৮ ফুট) মিটাৰ উচ্চতাত অৱস্থিত।
ডিমা হাছাও জিলা
ইতিহাস
১৮৬৭ চনত এই মহকুমাক ত্ৰিখণ্ডিত কৰি অংশ বিশেষ ক্ৰমে কাছাৰ, খাছী আৰু জয়ন্তীয়া পাহাৰ, আৰু নগাঁও জিলাৰ লগত সংলগ্ন কৰা হয়। বৰ্তমানৰ উত্তৰ কাছৰ পাৰ্বত্য জিলাক কাছাৰ জিলাৰ অন্তৰ্ভুক্ত কৰি লোৱা হয়। আছালুক এখন পুলিচ থানা ঘোষণা কৰা হয়। ১৮৮০ চনত এই অংশক কাছাৰ জিলাৰ এটা মহকুমা হিচাপে ঘোষণা কৰি 'গুনজুঙ'ত মহকুমাৰ সদৰ স্থাপন কৰা হয়।
ধনশিৰি নদী
জীৱ জগত
ধনশিৰি নদীখন কাৰ্বি আংলং জিলা আৰু নাগালেণ্ড সীমান্তয়েদি বৈ আহোঁতে ইয়াৰ দাঁতি কাষৰীয়া অঞ্চল সমূহত বিভিন্ন জীৱ-জন্তু পোৱা যায়। ইয়াৰ একাষে ধনশিৰি সংৰক্ষিত বনাঞ্চল আৰু আনটো কাষত ইণ্টাঙ্কি ৰাষ্ট্ৰীয় উদ্যান (Intanki National Park). ৰাষ্ট্ৰীয় উদ্যান আৰু ধনশিৰি নদীৰ পাৰত বিভিন্ন প্ৰকাৰৰ উদ্ভিদ পোৱা যায়।
ডিমা হাছাও জিলা
ইতিহাস
১৮৯৫ চনত এই মহকুমাৰ সদৰ হাফলঙলৈ স্থানান্তৰ কৰা হয়। স্বাধীন ভাৰতৰ অধীনত ১৯৫১ চনৰ ১৭ নভেম্বৰ তাৰিখে উত্তৰ কাছাৰক কাছাৰ জিলাৰপৰা নিলগাই অনা হয় আৰু মিকিৰ পাহাৰৰ লগত সংলগ্ন কৰি উত্তৰ কাছাৰ আৰু মিকিৰ পাহাৰ সংলগ্ন জিলা ঘোষণা কৰা হয়। ষষ্ঠ অনুচ্ছেদ অনসুৰি পাছলৈ দুয়োখন জিলাৰ বাবে পৃথক পৰিষদ গঠন কৰা হয়। ডিমা হাছাও জিলা পৰিষদৰ স্থাপন কৰা হয় ১৯৫২ চনৰ ১৯ এপ্ৰিলত। ইয়াৰ পাছত ১৯৭০ চনৰ ২ ফেব্ৰুৱাৰীত পূৰ্ণ জিলাৰ মৰ্য্যদা দি 'উত্তৰ কাছাৰ জিলা' গঠন কৰা হয়। হাফলং এতিয়াও ডিমা হাছাও জিলাৰ সদৰ। বৰ্তমান জিলাখনৰ স্বায়ত্ত্ব শাসন পৰিষদে আইন-শৃংখলা, প্ৰশাসন আৰু ৰাজকোষ বিভাগৰ বাহিৰে আন সকলো বিভাগৰে কাৰ্যভাৰ বহন কৰে।
সাপটগ্ৰাম
জনসংখ্যা
২০০১ চনৰ লোকপিয়ল অনুসৰি সাপটগ্ৰামৰ মুঠ জনসংখ্যা ১২,০৪৬ জন (পুৰুষ ৫১%, মহিলা ৪৯%, নগৰ খনৰ সাক্ষৰতাৰ হাৰ ৭৭% যিটো ৰাষ্ট্ৰীয় সাক্ষৰতাৰ হাৰ (৫৯.৫%তকৈ অধিক, পুৰুষৰ সাক্ষৰতাৰ হাৰ ৮২% হোৱাৰ বিপৰীতে মহিলাৰ সাক্ষৰতাৰ হাৰ ৭২%।
এই অঞ্চলৰ ভাষা
চৰকাৰী ভাষা অসমীয়া। আন আন সংযোগী ভাষাসমূহ হ’ল কামতাপুৰী (ৰাজবংশী, গোৱালপাৰীয়া, দেশী) বাংলা, হিন্দী, বিহাৰী, মাড়োৱাৰী, নেপালী আদি।
ন'বেল বঁটা (২০০৫)
২০০৫ বৰ্ষৰ ন'বেল বঁটা বিজয়ীৰ তালিকা:
বাহ্যিক সংযোগ
শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
সাপটগ্ৰাম
প্ৰধান জাতি-জনগোষ্টী
কোঁচ-ৰাজবংশী, কলিতা, নাথ, বাঙালী হিন্দু, বিহাৰী, মাৰোৱাৰী, অসমীয়া, বড়ো, নেপালী।
তথ্যসূত্ৰ
শ্ৰেণী:অসমৰ নগৰ-মহানগৰ
ডিমা হাছাও জিলা
অৱস্থান
অসমৰ দক্ষিণ অংশত ডিমা হাছাও জিলাৰ অৱস্থান। অক্ষাংশ ২৫° ৩″ উ.-ৰপৰা ২৫° ৪৭″ উ.লৈ; আৰু দ্ৰাঘিমাংশ ৯২° ৩৭″ পূ-ৰপৰা ৯৩° ১৭″ পূবলৈ বিস্তৃত। মুঠ মাটিকালি ৪৮৯০ বৰ্গ কিমি। পূব অংশৰ উচ্চতা ৬০০ - ৯০০ মি. আৰু উত্তৰ অংশৰ উচ্চতা ১০০০ - ১৮৬৬ মি.।
ভূগোল
বৰাইল আৰু দক্ষিণ পৰ্বতমালা আৰু ইয়াৰ মাজৰে বৈ যোৱা ব্ৰহ্মপুত্ৰ আৰু বৰাক নদীৰ উপনদীসমূহেৰে ডিমা হাছাও জিলাৰ ভূগোল গঢ় লৈ উঠছে। মূলত: নাগালেণ্ড অন্তৰ্গত বৰাক পৰ্বতমালাৰ পশ্চিমফাললৈ আগবাঢ়ি অহা অংশ্ই বৰাইল পৰ্বতমালা। নাগালেণ্ডৰ টুৱেনছাঙৰপৰা বৰাইল পৰ্বতমালাৰ আৰম্ভণি বুলি ধৰা হয়। এই পৰ্বতলানিয়ে ডিমা হাছাও জিলাক উত্তৰ আৰু দক্ষিণ দুই অৱবাহিকাত বিভক্ত কৰিছে। ইয়াৰে উত্তৰভাগ বৰাক নদীৰ অৱবাহিকা। উত্তৰ কাছাৰৰ পাহাৰৰ সৰ্ব্বোচ্চ শৃংগ 'থেপিবাৰ' (থুমজেং ) (উচ্চতা: ১৮৬৬ মিটাৰ)। দ্বিতীয় উচ্চতম শৃংগ হেম্পুপেট (উচ্চতা: ১৭৪৮ মিটাৰ) গৰমপানীৰ ওচৰৰ ডিটকচেৰা পৰ্বতমালাৰ কিছূ অংশও ডিমা-হাছাও জিলাৰ ভিতৰত পৰে। জিলাখনৰ মাজেৰে বৈ যোৱা উপনৈ সমূহ হৈছে: কপিলী, মাহুৰ, জিনাম, টংগি, ধনশিৰি, লংক্ৰি, ডিয়াং, লংকান, লংলাই, লাংটিং, জাতিংগা আৰু দাৰা। প্ৰায় প্ৰতিখন উপনৈৰ উৎস বৰাইল পাহাৰ। ২৪০ কি.মি. দৈৰ্ঘ্যৰ ডিয়াং এই জিলাৰ দীৰ্ঘতম উপনৈ।
প্ৰশাসন
ডিমা-হাছাও জিলা ভাৰতীয় সংবিধানৰ ষষ্ঠ অনুচ্ছেদৰ অন্তৰ্গত জিলা। জিলাখনৰ বিকাশ সম্পৰ্কীয় কাজ-কৰ্ম স্বায়ত্ত্ব শাসিত পৰিষদৰ দ্বাৰা সঞ্চালিত হয়। জিলাখনৰ চাৰিখন পুলিছ থানা ক্ৰমে: হাফলং, মাইবং, মাহুৰ আৰু উমৰাংছু।
ডিমা-হাছাও জিলাৰ সৰ্বমুঠ গাঁৱৰ সংখ্যা ৫৫২খন। নগৰ চাৰিখন, ক্ৰমে, হাফলং, মাইবং, মাহুৰ, আৰু উমৰাংছু।
নিৰ্বাচনী বিভাগ
ডিমা হাছাও জিলাত গ্ৰাম পঞ্চায়ত ব্যৱস্থা বাহাল কৰা হোৱা নাই।
২০১১ চনৰ অসম বিধান সভাৰ নিৰ্বাচনৰ সময়ত ডিমা-হাছাও জিলাৰ মুঠ ভোটাৰৰ সংখ্যা আছিল ১,২৬,৮১৪ (পুৰুষ: ৬৪,৭৮০; স্ত্ৰী: ৬১,৯২৫) আৰু সৰ্বমুঠ ১৩৯-টা কেন্দ্ৰত ভোটগ্ৰহণ অনুষ্ঠিত কৰা হৈছিল।
জনগাঁঠনি
ভাৰতৰ লোকপিয়ল, ২০১১-ৰ সময়িক প্ৰতিবেদন অনুসৰি ডিমা-হাছাও জিলাৰ মুঠ জনসংখ্যা ২১৩,৫২৯ ইয়াৰে ১১০,৫৬৬ সংখ্যক পুৰুষ আৰু ১০২,৯৬৩ সংখ্যক মহিলা। ২০০১ চনৰ লোকপিয়লত প্ৰাপ্ত জনসংখ্যাতকৈ ১৩.৫৩% বৃদ্ধি পৰিলক্ষিত হয়। ১৯৯১ চনৰ লোকপিয়লৰ তুলনাত বৃদ্ধিৰ হাৰ ২৪.৭২%। জনবসতিৰ ঘনত্ব ৪৪ প্ৰতি বৰ্গ কি.মি. (৩৮ প্ৰতি বৰ্গ কি.মি, ২০০১ চন)। ডিমা-হাছাও জিলাৰ জনবসতিৰ ঘনত্বৰ অসমৰ ভিতৰত সৰ্বনিম্ন .। নাৰী-পুৰুষৰ অনুপাত: ৯৩১ গৰাকী নাৰী প্ৰতি ১০০০জন পুৰুষৰ বিপৰীতে। মুঠ জনসংখ্যাৰ ৭১.৩৩%-ই গাঁৱৰ বাসিন্দা।
ডিমা-হাছাও জিলাৰ বৰ্তমানৰ স্বাক্ষৰতাৰ হাৰ ৭৮.৯৯% (৬৭.৬২%, ২০০১)। পুৰুষৰ স্বাক্ষৰতাৰ হাৰ ৮৫.৫৪% আৰু মহিলাৰ ৭২.১৫%। ডিমা-হাছাও জিলাৰ মুঠ ১৪৩,৫৮৫ গৰাকী ব্যক্তি স্বাক্ষৰ, ইয়াৰে ৮০,৪৯৮জন পুৰুষ আৰু ৬৩,০৮৭ গৰাকী মহিলা।
লোকপিয়ল ২০১১-ৰ তথ্য অনুসৰি ০-৬ বছৰলৈ শিশুৰ মুঠ সংখ্যা ৩১,৭৫৮ (মুঠ জনসংখ্যাৰ ১৪.৮৭%) (২০০১ চনত ৩০,৮০০), ল'ৰাৰ সংখ্যা ১৬,২৩৯ আৰু ছোৱালীৰ ১৫,৫১৯। অনুপাত: প্ৰতি এহেজাৰ ল'ৰাৰ বিপৰীতে ৯৫৬ গৰাকী ছোৱালী। ২০০১ চনৰ তথ্যৰ আধাৰত শিশুৰ সংখ্যা ১.৫১% হ্ৰাস পাইছে। ২০০১ চনত শিশুৰ সংখ্যা মুঠ জনসংখ্যাৰ ১৬.৩৮% আছিল।
ডিমা-হাছাও জিলাৰ মুঠ জনসংখ্যা অসমৰ মুঠ জনসংখ্যাৰ ০.৬৯%।
জনগোষ্ঠী
ডিমা হাছাও জিলা কেবাটাও জনজাতীয় গোষ্ঠীৰ বাসস্থান। এওঁলোকৰ ভিতৰত সংখ্যাধিক জনজাতীয় জনগোষ্ঠীকেইটা হ'ল: ১) ডিমাছা, ২) জেমি-নগা, ৩) মাৰ, ৪) কুকি, ৫) বিয়াটে, ৬) ৰংখল, ৭) খেলমা, ৮) জয়ন্তীয়া, ৯) কাৰ্বি, আৰু ১০) ভাইফেই। ২০০১ চনৰ লোকপিয়ল অনুসৰি ডিমা-হাছাও জিলাৰ ৬৮.৩% লোকেই অনুসূচিত জনজাতিৰ অন্তৰ্গত। ইয়াৰ ভিতৰত ডিমাছা জনজাতিৰ লোকৰ সংখ্যা সৰ্বাধিক (মুঠ জনসংখ্যা: ৬৪, ৮৮১)। ২০০১ চনৰ পিয়ল অনুযায়ী দ্বিতীয় বৃহৎ জনজাতি নগা (বিভিন্ন গোট সমাহাৰে মুঠ জনসংখ্যা ১৭,০৭৮), আৰু তৃত্বীয় বৃহৎ জনজাতি হৈছে: কুকি (বিভিন্ন গোট সমাহাৰে মুঠ জনসংখ্যা: ১৬,৭৫৭)।
যাতায়ত
ডিমা-হাছাও জিলাক উত্তৰ-পূব ভাৰতৰ প্ৰৱেশ চহৰ গুৱাহাটীৰ লগত পথ আৰু ৰেল পৰিবহণে সংলগ্ন কৰিছে।
পথ পৰিবহণ
ডিমা-হাছাও জিলাৰ মুঠ পথৰ দৈৰ্ঘ্য১৬২৩.৩৮৫ কি.মি.। ইয়াৰে পকী পথ ৫৮৮ কিমি, শিল দিয়া পথ ৬৭২.২৮ কি.মি. আৰু ৩৬৪.১৩ কি.মি পথ কেঁচা । হাফলঙৰপৰা উমৰাংছ হৈ অহা পকী পথেৰে মেঘালয়ৰ লগত যোগাযোগ আছে, আৰু উমৰাংছৰপৰা নগাঁৱ জিলাৰ লংকা হৈ পকী পথ আহি নগাঁৱত ৩৭ নং ৰাষ্ট্ৰীয় পথত লগ লাগিছে। হাফলঙৰপৰা পকীপথেৰে লামডিঙৰ লগতো যোগাযোগ আছে।
ৰেল পৰিবহণ
নগাঁও জিলাৰ লামডিং জংচনৰপৰা ব্ৰড গজ ৰেল ডিমা-হাছাও জিলাৰ মাজেৰে গৈ কাছাৰ জিলাত প্ৰৱেশ কৰিছে। ডিমা-হাছাও জিলাৰ মাজেৰে যোৱা ৰেলপথত কেবাটাও সুৰংগ আছে। মাহুৰত কাষতে ৰেলপথত থকা ১১ নং সুৰংগটো জিলাখনৰ আটাইতকৈ দীঘল সুৰংগ। দৈৰ্ঘ্য১১৯২ ফুট। ডিমা-হাছাও জিলাৰ ভিতৰৰ ৰেল-ষ্টেচনসমূহ হ'ল: হাতীখলি, লাংটিং, দিহাখো, মুপা, কালাচাঁদ, মাইবং, ৱাডৰেংডিছা, দাওটুহাজা, মাহুৰ, মিগ্ৰেনডিছা, লোৱাৰ হাফলং, বাগেতাৰ, হাফলং হিল, জাতিংগা, মাইলংদিছা, হাৰাংগাজাও আৰু দিতকচৰা।
দৰ্শনীয় স্থান
সমগ্ৰ ডিমা-হাছাও জিলা বৰাইল পৰ্বতমালাৰ খলা-বমা আৰু জুৰি-নিজৰাৰে প্ৰাকৃতিক সৌন্দৰ্য্যত চহকী। এই জিলাৰ কেবাখনো স্থান বনভোজৰ দলৰ বাবে মনোগ্ৰাহী স্থান।
জাতিংগা
হাফলঙৰপৰা ৯ কি.মি. দক্ষিণে অৱস্থিত এখন ঠাই। এই ঠাইত চৰাই সম্পৰ্কীয় এটা ৰহস্যজনক পৰিঘটনা লক্ষ্য কৰা হয়। আগষ্ট-ৰপৰা নভেম্বৰ মাহলৈ এই স্থানত বিভিন্ন প্ৰজাতিৰ চৰাইৰ মৃত্যু ঘটে। স্থানীয় লোকে বাঁহৰ দীঘল লাখুটিৰ আগত তীব্ৰ পোহৰ বান্ধি ৰাখে। ৰাতি এই তীব্ৰ পোহৰৰ প্ৰতি চৰাইবোৰে উৰি আহে আৰু লাঠীৰ আঘাতত চৰাইবোৰৰ মৃত্যু হয়। এই সময়ত চৰাইবোৰে পোহৰৰ প্ৰতি দেখুওৱা তীব্ৰ আসক্তিৰ বিষয়ে বিভিন্ন মতামত আছে।
মাইবং
হাফলঙৰপৰা ৫৩ কি.মি. উত্তৰ-পূবে মাহুৰ নৈৰ পাৰত অৱস্থিত মহকুমাৰ সদৰ। ইয়াতে ডিমাছা-কছাৰী ৰাজ্যৰ ৰাজধানী আছিল। কছাৰী ৰজাৰ শিলেৰে নিৰ্মিত ঘৰ আৰু মন্দিৰৰ ভগ্নাৱশেষ অৱস্থিত।
উমৰাংছু
হাফলঙৰপৰা ১১২ কি.মি. দূৰৈত অৱস্থিত উমৰাংছুত কপিলী নৈত থকা নীপকো-ৰ জলবিদ্যুৎ উৎপাদন কেন্দ্ৰ অৱস্থিত। নাতি-দূৰৈত অৱস্থিত গৰম-পানীৰ উহ, গৰমপানী।
পানীমূৰ
কপিলীৰ নৈৰ এক জলপ্ৰপাত। হাফলঙৰপৰা ১২০ কি.মি. দূৰত্বত অৱস্থিত।
বাহ্যিক সংযোগ
শ্ৰেণী:অসমৰ জিলা শ্ৰেণী:ডিমা হাছাও জিলা
ধনশিৰি নদী
বাহ্যিক সংযোগ
শ্ৰেণী:অসমৰ নদী
ভিজুৱেলএডিটৰ
ভিজুৱেলএডিটৰ (VisualEditor) বা চমুকৈ ভি ই হৈছে মিডিয়াৱিকিৰ এক অনলাইন উচ্চ-পাঠ্য (ৰিচ্চ-টেক্স) এডিটৰ। ই এগৰাকী ব্যৱহাৰকাৰীক WYSIWYG (হোৱাট য়ু ছি ইজ হোৱাট য়ু গেট অৰ্থাৎ যি দেখিবা তাকেই পাবা) নীতিৰ আধাৰত পৃষ্ঠাসমূহৰ সম্পাদনা কৰোঁতে এক পোনপটীয়া ৰূপ দেখা পোৱাৰ সুবিধা প্ৰদান কৰে। ৱিকিয়াৰ সহযোগত ৱিকিমিডিয়া ফাউণ্ডেশ্যনে এই মিডিয়াৱিকি এক্সটেনশ্যনটোৰ বিকাশ ঘটায়। ২০১৩ চনৰ জুলাই মাহত কেইবাটাও বৃহৎ ৱিকিপিডিয়া প্ৰকল্পত ইয়াক মূলীভূত বা ডিফ'ল্ট হিচাপে সংযোজন কৰা হয়।
তথ্য উৎস
শ্ৰেণী:ছফ্টৱেৰ শ্ৰেণী:ৱিকিপিডিয়া
২০২২ চনত অসমৰ বানপানী
২০২২ চনৰ মে’ মাহত উত্তৰ-পূব ভাৰতৰ অসমত মাৰাত্মক বানপানীৰ সৃষ্টি হৈছিল। ৬ লাখ ৫০ হাজাৰতকৈ অধিক লোকক ঘৰৰ পৰা উচ্ছেদ কৰাৰ লগতে ২৫ জন লোক নিহত হোৱাৰ খবৰ পোৱা গৈছে। তিনিদিনীয়া ধাৰাসাৰ বৰষুণৰ ফলত ব্ৰহ্মপুত্ৰ নদীৰ পাৰ ফাটি যোৱাৰ পিছত ১৯০০ খন গাঁও ডুব যায়।
জুন মাহৰ ভিতৰত ৰাজ্যখনত দ্বিতীয়টো বানপানীৰ ফলত অধিক লোকে ক্ষতিগ্ৰস্ত হোৱাৰ লগতে প্ৰাণ কাঢ়ি লৈছে। আই এম ডিৰ মতে, ইয়াৰ মূল কাৰণ আছিল সমগ্ৰ ৰাজ্যত অতিৰিক্ত বৰষুণ।
ঘটনাসমূহ
২০২২ চনৰ মে’ মাহত সমগ্ৰ ৰাজ্যত স্বাভাৱিকতকৈ অধিক বৰষুণৰ বাবেই বানপানীৰ সৃষ্টি হৈছিল। ২৫ মে’ লৈকে ৬ লাখতকৈ অধিক লোক আক্ৰান্ত হৈছে আৰু ২৫ জন লোকে প্ৰাণ হেৰুৱাইছে। অসম ৰাজ্যিক দুৰ্যোগ ব্যৱস্থাপনা প্ৰাধিকৰণৰ তথ্য অনুসৰি সমগ্ৰ ৰাজ্যতে হাজাৰ হাজাৰ গাঁও আৰু ৬০ হাজাৰ হেক্টৰতকৈ অধিক (৬০০ কিলোমিটাৰ বৰ্গফুট) শস্যৰ ভূমি ক্ষতিগ্ৰস্ত হৈছে। ৰাজ্যজুৰি কৰ্তৃপক্ষই কেইবাটাও সাহায্য শিবিৰ আৰু বিতৰণ কেন্দ্ৰ চলাই হাজাৰ হাজাৰ লোকক আশ্ৰয় দিছে। বানপানী আৰু ভূমিস্খলনৰ ফলত ৰে’ল লাইনতো ক্ষতিগ্ৰস্ত হৈছিল।
২০২২ চনৰ ১৭ জুনলৈকে অসম আৰু মেঘালয়ত বানপানী আৰু ভূমিস্খলনত ২০ জন লোকৰ মৃত্যু হোৱাৰ খবৰ আহিছিল।
১৯ জুনলৈকে বানপানীৰ ফলত ৩০ লাখতকৈ অধিক লোক (ৰাজ্যৰ জনসংখ্যাৰ প্ৰায় ১০%) ক্ষতিগ্ৰস্ত হৈছে আৰু মৃত্যুৰ সংখ্যা ৬২ লৈ বৃদ্ধি পাইছে। ৩২ খন জিলাৰ ৪ হাজাৰতকৈ অধিক গাঁও ক্ষতিগ্ৰস্ত হৈছে, আৰু ১৫ লাখ লোকে আশ্ৰয় লৈছে ৫০০ টা সাহায্য শিবিৰ। বহুতো সতেজ ভূমিস্খলনও ৰেকৰ্ড কৰা হৈছিল। ব্ৰহ্মপুত্ৰ নদী আৰু ইয়াৰ উপনৈ জিয়া-ভৰালী, পুঠিমাৰী, মানস, বেকী, আৰু বৰাক উপত্যকাৰ নদী বৰাক আৰু কুছিয়াৰা, আটাইকেইখনেই বিপদ স্তৰৰ ওপৰেৰে বৈ আছিল।
তথ্য সংগ্ৰহ
শ্ৰেণী:দুৰ্যোগ
আলায়া এফ
আলিয়া ফাৰ্নিচাৰৱালা (Aalia Furniturewala; জন্ম: ২৮ নৱেম্বৰ ১৯৯৭), হিন্দী চলচ্চিত্ৰৰ এগৰাকী অভিনেত্ৰী, যি চলচ্চিত্ৰত আলয়া এফ নামেৰে পৰিচিত। বেদী পৰিয়ালত জন্মগ্ৰহণ কৰা এইগৰাকী অভিনেত্ৰী পূজা বেদীৰ কন্যা। ২০২০ চনত জৱানী জানেমান নামৰ কমেডী ছবিখনৰ জৰিয়তে অভিনয়ত আত্মপ্ৰকাশ কৰি শ্ৰেষ্ঠ নবাগতাৰ ফিল্মফেয়াৰ বঁটা পাবলৈ সক্ষম হয়। তাৰ পিছত তেওঁ থ্ৰিলাৰ ফ্ৰেডীত (২০২২) অভিনয় কৰে।
প্ৰাৰম্ভিক জীৱন
১৯৯৭ চনৰ ২৮ নৱেম্বৰত ভাৰতৰ মহাৰাষ্ট্ৰৰ মুম্বাইত অভিনেত্ৰী পূজা বেদী আৰু ব্যৱসায়ী ফাৰহান ইব্ৰাহিম ফাৰ্নিচাৰৱালাৰ ঘৰত আলায়া এফৰ জন্ম হয়। পিতৃৰ ফালৰ  পৰা তেওঁ পাৰ্চী আৰু গুজৰাটী খোজা মুছলমান আৰু মাতৃৰ ফালৰ পৰা পাঞ্জাবী, হাৰিয়ানৱী, ব্ৰিটিছ আৰু বঙালী বংশোদ্ভূত।  তেওঁ অভিনেতা কবীৰ বেদী আৰু শাস্ত্ৰীয় নৃত্যশিল্পী প্ৰতিমা বেদীৰ নাতিনী।
কৰ্মজীৱন
নীতিন কক্কৰৰ জৱানী জানেমান (২০২০) নামৰ পাৰিবাৰিক কমেডী-ড্ৰামাখনৰ জৰিয়তে আলয়াই চলচ্চিত্ৰত আত্মপ্ৰকাশ কৰে; য’ত তেওঁ এগৰাকী ২১ বছৰীয়া ছোৱালীৰ চৰিত্ৰত অভিনয় কৰিছিল, যিয়ে বিবাহৰ প্ৰতি ঘৃণা থকা ৪০ বছৰীয়া এজন ব্যক্তিক নিজৰ পিতৃ বুলি দাবী কৰিছিল। ছবিখনে সমালোচকৰ পৰা মিশ্ৰিত সমালোচনা লাভ কৰিছিল। বলীউড হাংগামাই লিখিছিল, “আলয়াই চলচ্চিত্ৰত প্ৰৱেশ কৰিয়ে এক উৎকৃষ্টৰ নিদৰ্শন ৰাখিছে আৰু আত্মবিশ্বাসী অভিনয় কৰিছে। তেওঁক চমৎকাৰ দেখা গৈছে আৰু তেৱেঁ একমাত্ৰ অভিনয় শিল্পী যিয়ে দৰ্শকক কিছু পৰিমাণে আলোড়িত কৰিব পাৰিছে।” ইণ্ডিয়া টুডেই উল্লেখ কৰিছে, “আলায়াই আপোনাৰ হৃদয় হৰণ কৰিব। কেমেৰাৰ সন্মুখত তেওঁ তেনেই স্বাভাৱিক।” এই ছবিখনৰ জৰিয়তে তেওঁ শ্ৰেষ্ঠ নৱাগতাৰ ফিল্মফেয়াৰ বঁটা পায়।
২০২২ চনত আলায়াই কাৰ্তিক আৰিয়ানৰ বিপৰীতে ফ্ৰেডী ছবিত অশান্তিকৰ বৈবাহিক সম্পৰ্কত থকা এগৰাকী মহিলা কাইনাজ ইৰানীৰ চৰিত্ৰত অভিনয় কৰে। নিউজ-১৮য়ে উল্লেখ কৰিছে যে “আলয়াৰ অভিনয় প্ৰশংসাৰ যোগ্য। তেওঁ অতি স্বাচ্ছন্দৰে অভিনয় কৰিছে।” ফিল্মফেয়াৰে কয় যে “আলায়াই ‘দুৰ্বল’ আৰু ‘ধূৰ্ত’ দুয়োটা ৰূপত সফল হৈছে।”
ইয়াৰ পিছত ২০২৩ চনত কৰণ মেহতাৰ সৈতে অলমোষ্ট প্যাৰ উইথ ডিজে মহব্বতত অভিনয় কৰে। ইণ্ডিয়া টুডেই কয়, “আলয়াই তেওঁ যে এগৰাকী বৰ্ধনশীল অভিনেত্ৰী আকৌ এবাৰ প্ৰমাণ কৰিছে আৰু নিজৰ বাবে এক ক্ষেত্ৰ তৈয়াৰ কৰিছে। তেওঁ নিজৰ দুয়োটা চৰিত্ৰকে সহজে, নিখুঁতভাৱে চিত্ৰিত কৰিছে আৰু তেওঁৰ মাজত থকা নিৰ্দোষতাক উত্তম ৰূপত প্ৰকাশ কৰিছে।”
বাহ্যিক সংযোগ
শ্ৰেণী:ফিল্মফেয়াৰ বঁটা বিজয়ী শ্ৰেণী:হিন্দী চলচ্চিত্ৰৰ অভিনেত্ৰী
ৱিকিৱাণ্ড
ৱিকিৱাণ্ড (Wikiwand) ৱিকিপিডিয়াৰ প্ৰবন্ধসমূহ চাবৰ উদ্দ্যেশ্যৰে বিকাশ ঘটোৱা এক ছফ্টৱেৰ ইণ্টাৰফেচ। ই বহুকেইটা জনপ্ৰিয় ৱেব ব্ৰাউজাৰত বিনামূলীয়া এক্সটেনশ্যন বা মোবাইল এপ্প হিচাপে উপলব্ধ। ই কাষ্টম নেভিগেশ্যন, বিজ্ঞাপন আৰু প্ৰায়োজিত প্ৰবন্ধসমূহৰ সৈতে এক ইণ্টাৰফেচ ইয়াত সংযোগ কৰে।
তথ্য সংগ্ৰহ
শ্ৰেণী:ছফ্টৱেৰ শ্ৰেণী:ৱেবছাইট শ্ৰেণী:ৱিকিপিডিয়া
১৫৩ নং ৰাষ্ট্ৰীয় ঘাইপথ (ভাৰত)
১৫৩ নং ৰাষ্ট্ৰীয় ঘাইপথ (National Highway 153, NH 153) অৰুণাচল প্ৰদেশৰ লিডুত আৰম্ভ হৈ ভাৰত-ম্যানমাৰ সীমান্তত শেষ হৈছেগৈ। এই ৰাষ্ট্ৰীয় ঘাইপথটোৰ মুঠ দৈৰ্ঘ্য হৈছে ৬০ কিঃমিঃ। ইয়াৰে ২০ কিঃমিঃ অসমত আৰু ৪০ কিঃমিঃ অৰুণাচল প্ৰদেশত অৱস্থিত।
বাহ্যিক সংযোগ
শ্ৰেণী:অসমৰ ৰাষ্ট্ৰীয় ঘাইপথসমূহ শ্ৰেণী:অৰুণাচল প্ৰদেশৰ ৰাষ্ট্ৰীয় ঘাইপথসমূহ শ্ৰেণী:ভাৰতৰ ৰাষ্ট্ৰীয় ঘাইপথসমূহ
১৪ জুন
বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল -
বাহ্যিক সংযোগ
শ্ৰেণী:জুন শ্ৰেণী:ইংৰাজী বৰ্ষপঞ্জীৰ দিন
এয়াৰটেল
ভাৰতী এয়াৰটেল লিমিটেড চমুকৈ এয়াৰটেল (ইংৰাজী: Airtel) হৈছে ভাৰতবৰ্ষৰ এটা বহুজাতিক ম'বাইল নেটৱৰ্ক পৰিচালন প্ৰতিষ্ঠান। ভাৰতৰ নতুন দিল্লীত মুখ্য কাৰ্যালয় অৱস্থিত এই প্ৰতিষ্ঠানটোৱে ৱায়াৰলেছ ভয়্চ, বাৰ্তা সৰবৰাহ আৰু তথ্য সৰবৰাহৰ সেৱা আগবঢ়ায়। ই সমগ্ৰ দক্ষিণ এছিয়া আৰু আফ্ৰিকাৰ ১৮খন দেশৰ লগতে চেনেল দ্বীপপুঞ্জত কাম কৰে। ই ভাৰতৰ দ্বিতীয় বৃহত্তম মোবাইল নেটৱৰ্ক অপাৰেটৰ আৰু বিশ্বৰ দ্বিতীয় বৃহত্তম মোবাইল নেটৱৰ্ক অপাৰেটৰ।
ইতিহাস
১৯৮৪ চনত সুনীল মিত্তলে ভাৰতত প্ৰথম বাৰৰ কাৰণে পুছ বুটাম ফোন এছেম্বল কৰিবলৈ আৰম্ভ কৰে, যিবোৰ তেওঁ আগতে ছিংগাপুৰৰ এটা কোম্পানী চিংটেলৰ পৰা আমদানি কৰিছিল। তেতিয়া দেশত ব্যৱহৃত পুৰণি কালৰ, ডাঙৰ ডাঙৰ ৰটাৰী ফোন প্ৰচলনত আছিল। ভাৰতী টেলিকম লিমিটেড (বিটিএল)ক সংযুক্ত কৰি জাৰ্মানীৰ ছিমেন্স এজিৰ সৈতে কাৰিকৰী সম্পৰ্ক স্থাপন কৰি নব্বৈৰ দশকৰ আৰম্ভণিতে ভাৰতীয়ে ফেক্স মেচিন, কৰ্ডলেছ ফোন আৰু অন্যান্য টেলিকম গিয়াৰ তৈয়াৰ কৰিছিল।
১৩ জুন
বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল -
বাহ্যিক সংযোগ
শ্ৰেণী:জুন শ্ৰেণী:ইংৰাজী বৰ্ষপঞ্জীৰ দিন
চপয়
চপয়(sopoy) এবিধ চতুষ্পদী ছন্দৰ কবিতা ৷ “এই ছন্দত চাৰি ফাঁকি থাকে। ৰাগ অনুসাৰে ইয়াৰ প্ৰত্যেক ফাঁকিত দহ, এঘাৰ, বাৰ, তেৰলৈকে বা তাতোকৈ বেছি আখৰ থাকিব পাৰে আৰু দুই পদৰ শেষৰ আখৰৰ মিল থাকে৷” চপয় পৰস্পৰে মিল হোৱা চাৰি ফাকিৰ এবিধ ছন্দেৰে ৰচনা কৰা বিষ্ণুৰ স্তৱ । শঙ্কৰদেৱে তিনিপ্ৰকাৰ ভটিমা ৰচনা কৰিছিল । তাৰ ভিতৰৰ দুটিমান দেৱভটিমাত এই দুৰ্লভ চপয় ছন্দ প্ৰয়োগ কৰিছিল । তেনে এটা দেৱভটিমাৰ এটা অংশৰ উদাহৰণ:--
আন এটা চপয় ছন্দৰ ভটিমা হ’ল:-
জয় জয় জগজন জীৱন মুৰাৰি৷ কংস কেশী বক অঘ অন্তকাৰী৷ সেৱে যাক বিভু ব্ৰহ্মা অধিকাৰী৷ ভুকুতি মুকুতি নিত্য কৰতু তোহাৰি৷৷
(হামাকু?) কুণ্ডিন নগৰী অনুপাম। আছে কন্যা এক ৰুকমিনী নাম॥ ভীষ্মক-ৰাজ-নন্দিনী বৰ বালা। বাঢ়য় নব জিনি চান্দক কলা॥
কি কহব ৰমণীক ৰূপ প্ৰচুৰ। বদনক হেৰি চান্দ ভেল দূৰ॥ নয়নক পেখি পাই বড়ি লাজ। কৰল ঝম্প কমল জল মাঝ॥
তথ্য সূত্ৰ
শ্ৰেণী:সাহিত্য
ভৌম ৰাজবংশ
ভৌম ৰাজবংশ প্ৰাগজ্যোতিষৰ প্ৰথম ৰাজবংশ আছিল। ৰামায়ণ, মহাভাৰত, কালিকা পুৰাণ, যোগিনী তন্ত্ৰ আৰু স্থানীয় কাহিনীত তেওঁলোকৰ উল্লেখ আছে। মহাভাৰতৰ যুদ্ধৰ কিছুকাল আগতেই দ্বাপৰ যুগত এই বংশৰ আৰম্ভণি হৈছিল। নৰকাসুৰৰ পুত্ৰ আৰু পাণ্ডুৰ বন্ধু ভগদত্তই কৌৰৱৰ হৈ যুদ্ধত অংশ লৈছিল। এই বংশ শোণিতপুৰৰ (মধ্য অসম) বাণ বংশৰ সমসাময়িক আছিল।
তথ্যসূত্ৰ
শ্ৰেণী:অসমৰ ইতিহাস শ্ৰেণী:অসমৰ ৰাজবংশসমূহ
জেঠুৱা উৎসৱ
জেঠুৱা উৎসৱ বা জেওঠা খোৱা অসমৰ বিশেষকৈ বৰপেটা অঞ্চলত জেঠ মাহত বা ব’হাগৰ সংক্ৰান্তিৰ দিনা পালন কৰা এটা বিশেষ উৎসৱ। এই উৎসৱৰ প্ৰচলন কেতিয়াৰ পৰা হৈছিল সেয়া জনা নাযায়। জেঠ মাহত ল'ৰা-ছোৱালী জন্ম হ'লে তাক জেঠুৱা বুলি কোৱা হয়। কিছুমানৰ মতে, জেঠ মাহটো বিষ্ণুৰ মাহ৷ সেইবাবে জেঠ মাহত ওপজা ল’ৰা-ছোৱালীক বিষ্ণুভোগ খুওৱা হয়৷ সেয়ে ব'হাগ-জেঠ মাহৰ দোমাহীৰ দিনা এই উৎসৱ পাতে। উল্লেখযোগ্য যে ,যাৰ ঘৰত জেঠ মাহত জন্মা ল'ৰা -ছোৱালী থাকে তেনে ঘৰতহে এই বিশেষ উৎসৱটি পালন কৰা হয়। উৎসৱৰ দিনা "জেঠুৱা মুখ ভঙা" বুলি কৈ আলহী- অতিথি মাতি এসাজ ভালকৈ খায় ।
উৎসৱৰ খাদ্য প্ৰস্তুতি
ব’হাগৰ সংক্ৰান্তিৰ দিনা ৰাতি বাৰ বজাৰ পিছত জেঠ মাহ ধৰা হয় আৰু সেইমাহত জন্মা ল’ৰা-ছোৱালী পৰৱৰ্তীকালত গুণী-জ্ঞানী আৰু শিষ্ট হয় বুলি ধৰা হয়৷ সেয়ে, প্ৰকৃতিৰ নতুন সৃষ্টিৰ লগতে জেঠ মাহত জন্মাসকলক এই উৎসৱ পাতি অভিনন্দন জনোৱা হয়৷ জেঠুৱা উৎসৱত কিছুমান বিশেষ খাদ্যৰ যোগাৰ কৰা হয়৷ সেইদিনা বাৰবিধ ফলৰ কলি আনি পিহনাত পিহি বড় ভজা হয়৷ সকলোবিধ গজালি যেনে, বাঁহ, বেত, তৰা, নল, খাগৰি আদি লগ লগাই এখন ব্যঞ্জন প্ৰস্তুত কৰা হয়৷ অন্যান্য মাহৰ দাইলৰ লগতে কলামাহ (কালাৰ দালি) আৰু মাটিমাহ মিহলাই গুড়ি কৰি বা বটি বড় সাজে৷ মাছৰ কণীৰ বড়, কণী আদি অপৰিহাৰ্য৷ ব্যঞ্জন হিচাপে মাছ আৰু মাংসৰ আঞ্জা থাকে৷ তিলপিঠা, খোলাচাপৰীয়া পিঠা, ঘিলাপিঠা আদি তৈয়াৰ কৰি জেওঠা জনক খুৱাবৰ যোগাৰ কৰা হয়৷ পিঠা, পায়স, বেতৰ আগৰ কোমল ঠাৰিৰ বৰা ভজা, মাছ- মাংস, মাছৰ কণীৰ বৰা আদি জেঠুৱা উছৱৰ প্ৰধান যোগাৰ। এই সকলো খাদ্যবস্তুৰ অলপ-অলপ এখন আগলতি কলপাতত আগবঢ়াই পূৰ্বপুৰুষৰ বাবে বাৰীৰ একোণত থৈ অহাৰ নিয়ম। কিন্তু এই নিয়ম অসমৰ গোৱালপাৰা আৰু বৰপেটাৰ বাহিৰে কামৰূপ বা অন্য অঞ্চলত দেখা পোৱা নাযায়।
উৎসৱৰ বিধি
জেঠুৱা বা জেওঠা উৎসৱৰ বাবে পৰিয়ালৰ নিকটতম আপোন মানুহক নিমন্ত্ৰণ কৰা হয়৷ উৎসৱৰ দিনা মানীসকলে খোৱা শাৰীৰ মাজত বা একাষৰীয়াকৈ পীৰা পাৰি জেঠুৱাজনক বহুওৱা হয়৷ জেঠুৱাজনৰ পীৰাত আনাকাটা কাপোৰ পাৰি দিয়া হয় আৰু শৰীৰতো আনাকাটা কাপোৰৰ লগতে নতুন কাপোৰ পিন্ধোৱা হয়৷ ডাঙৰ জাতি-কাঁহী বা মাইহাং কাঁহীত জেঠুৱানক ভাত আৰু যোগাৰ কৰা সকলো বস্তুৰে অলপ অলপ বাঢ়ি দিয়া হয়৷ তেনে কাঁহী নাথাকিলে আগলতি কলপাতত সজাই দিয়া হয়৷ পোনতে জেঠুৱাজনক খাবলৈ দিহে বাকীবোৰক খাবলৈ দিয়া হয়৷ খওৱাৰ অন্তত সকলোৱে ৰং-ৰহইচ কৰে৷ এই উৎসৱ যি সন্তানৰ প্ৰতি কৰা হয় বা যাৰ ঘৰত জেঠুৱা সন্তান থাকে সেই ঘৰত অপায়- অমংগল দূৰ নহয় বুলি এটা জনবিশ্বাস আছে । কিছুমানে কয় যে, সন্তানটিক উৎসৱৰ দিনা ভালকৈ ধুৱাই, পিন্ধাই খুৱালেহে ঘৰৰ অমংগল দূৰ হয়। আকৌ কিছুৱে কয়, জেঠ মাহটো বিষ্ণু মাহ গতিকে সন্তানটিক বিষ্ণু ভোগ খুওৱা হ'ল।
জেঠুৱাৰ প্ৰকাৰ
জেঠুৱা উৎসৱ দুবিধ- "গুৰি জেঠুৱা" আৰু "হোৱা জেঠুৱা"। জেঠ মাহত গৰ্ভধাৰণ কৰিলে গুৰি জেঠুৱা আৰু জেঠত জন্ম হ'লে হোৱা জেঠুৱা বোলে । জেঠুৱা উৎসৱ পাতিলে জেঠুৱা সন্তানৰ ৰিষ্ট কটা যোৱাৰ লগতে পৰিয়ালৰো আপদ-বিপদ, অমংগল দূৰ হয় বুলি লোক বিশ্বাস আছে । এতিয়া সময়ৰ পৰিৱৰ্তনৰ বাবে এই জেঠুৱা উৎসৱ লাহে-লাহে লোপ পাবলৈ ধৰিছে যদিও অসমৰ অঞ্চল বিশেষে এই উৎসৱ এতিয়াও পালন কৰে।
তথ্য সূত্ৰ
শ্ৰেণী:অসমৰ উৎসৱসমূহ
ছাউথʼ ইণ্ডিয়া বেংক
ছাউথʼ ইণ্ডিয়া বেংক (চমুকৈ এছ.আই.বি) হৈছে ভাৰতৰ এখন ব্যক্তিগত খণ্ডৰ বেংক। ইয়াৰ মুখ্য কাৰ্যালয় কেৰালা ৰাজ্যৰ ত্রিশূৰত অৱস্থিত। এইখন বেংকৰ মুঠ ৯৩৩টা শাখা, ১৮টা ৰাজ্যিক কাৰ্যালয়, আৰু ১,২০০ তকৈ অধিক এ.টি.ম মেচিন আছে।
ইতিহাস
ভাৰতীয় ৰিজাৰ্ভ বেংকৰ দ্বিতীয় সূচীত অন্তৰ্ভুক্ত হৈ ১৯৪৬ চনৰ ৭ আগষ্টত অনুসূচিত বেংকত পৰিণত হয়। ১৯৫৭ চনৰ ১৭ জুনত আৰ বি আইৰ পৰা বেংকিং ৰেগুলেচন এক্ট, ১৯৪৯ৰ ২২ নং ধাৰাত অনুজ্ঞাপত্ৰ লাভ কৰা কেৰালাৰ ব্যক্তিগত খণ্ডৰ প্ৰথমটো বেংকত পৰিগণিত হয়।
ৰংবং তেৰাং
ৰংবং তেৰাং (Rongbong Terong) অসমৰ এজন প্ৰসিদ্ধ লেখক আৰু শিক্ষাবিদ। কাৰ্বি সাহিত্য সভাৰ সম্পাদকৰ দায়িত্ব গ্ৰহণ কৰা প্ৰথম জন ব্যক্তি আছিল। তেখেতে ঘাইকৈ অসমীয়া আৰু কাৰ্বি ভাষাত সাহিত্য ৰচনা কৰি আহিছে। ইয়াৰ উপৰিও অসম সাহিত্য সভাৰ সভাপতিৰ দায়িত্ব দুবাৰকৈ তেখেতক অৰ্পণ কৰা হৈছিল। ৰংবং তেৰাঙৰ জীৱনৰ আদৰ্শ ব্যক্তি আছিল জাতিৰ পিতা মহাত্মা গান্ধী। ৰংবং তেৰাঙে পাহাৰ ভৈয়ামৰ মাজৰ একতাৰ জৰীডাল অধিক কটকটীয়া কৰাত দৃঢ় পদক্ষেপ লৈছিল। কাৰ্বি সমাজৰ পৰা কিছুদিন আঁতৰি থাকিও কাৰ্বি আংলঙৰ জলবায়ু, নদ-নদী, পৰ্বত-পাহাৰ আদি প্ৰাকৃতিক পৰিবেশৰ লগত নিজকে খাপখুৱাই পাহৰীয়া অঞ্চলৰ ছাত্ৰ-ছাত্ৰীক কিদৰে শিক্ষিত কৰিব পাৰি তাৰ বাবে চিন্তা কৰিছিল। কেৱল সাহিত্যই সাধনাৰেই নহয় শিক্ষকতাৰে কাৰ্বি আংলং আৰু অসমৰ সমাজ জীৱনত বিশেষ ভাবে প্ৰভাব পেলোৱা ৰংবং তেৰাং সকলো বয়সৰ ব্যক্তিৰ বাবে প্ৰেৰণাৰ উৎস। ১৯৮৯ চনত ভাৰত চৰকাৰে তেখেতক পদ্মশ্ৰী বঁটা প্ৰদান কৰিছিল।
জন্ম আৰু শিক্ষা
ৰংবং তেৰাঙৰ জন্ম ১৯৩৭ চনৰ ১৩ জানুৱাৰীত কাৰ্বি আংলং জিলাৰ বকলীয়া ঘাটৰ লাংবুদিংপিত হৈছিল। তেওঁৰ পিতৃৰ নাম ৰূপছিং তেৰাং আৰু মাতৃৰ নাম বা-ইক ৰংহাপী আছিল। ৰংবং তেৰাঙে লংকা উচ্চ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষা আৰু নগাঁও মহাবিদ্যালয়ৰ পৰা পৰৱৰ্তী শিক্ষা গ্ৰহণ কৰি অসমীয়া বিষয়ত সন্মানসহ স্নাতক সন্মান লাভ কৰিছিল। ১৯৬৬ চনত গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ সন্মান লাভ কৰিছিল।
কৰ্মজীৱন
ৰংবং তেৰাঙে লংকা উচ্চ মাধ্যমিক বিদ্যালয়, কাকী উচ্চ মাধ্যমিক বিদ্যালয়, ডিফু বালিকা উচ্চ মাধ্যমিক বিদ্যালয় আদিত এৰা-ধৰাকৈ শিক্ষকতা কৰি পাছলৈ ডিফু চৰকাৰী মহাবিদ্যালয়ত অসমীয়া বিভাগৰ প্ৰবক্তা হিচাপে স্থায়ী কৰ্মজীৱনৰ সূচনা কৰিছিল। সেই পদৰ পৰা ২০০২ চনৰ ৩০ ডিচেম্বৰ তাৰিখে অৱসৰ গ্ৰহণ কৰিছিল।
ব্যক্তিগত জীৱন
১৯৬৭ চনত কাজিৰ হান্সেপীৰ লগত বিবাহ পাশত আৱদ্ধ হয়।
সাহিত্য জগতলৈ বৰঙনি
১৯৬৬ চনত তেওঁ কাৰ্বি সাহিত্য সভাৰ সম্পাদকৰ দায়িত্ব গ্ৰহণ কৰে আৰু ১৯৬৬ চনৰ পৰা ১৯৮৩ চনলৈ এই সুদীৰ্ঘ সময়লৈ সম্পাদকৰ দায়িত্ব বহন কৰিছিল। অসমীয়া ভাষা, সাহিত্যলৈ আগবঢ়োৱা বিশেষ অৱদানৰ বাবে তেখেতক অসম সাহিত্য সভাৰ ধেমাজি অধিবেশন, ২০১০ বৰ্ষত বৈঠালাংছু বিশেষ বাৰ্ষিক অধিবেশন আৰু দেৰগাঁও অধিবেশনৰ সভাপতি হিচাপে নিৰ্বাচিত হৈছিল ৰংবং তেৰাঙৰ মনোবল আৰু প্ৰচেষ্টাৰ বাবেই ২০১০ ৰ কাৰ্বি আংলং জিলাৰ বৈঠালাংছুৰ বিশেষ বাৰ্ষিক অধিবেশন সকলো অপায় অমঙ্গলকো নেওচি স্থানীয় ৰাইজে অনুষ্ঠিত কৰিব পাৰিছিল। তদুপৰি তেওঁ কাৰ্বি ভাষাত সোমাই থকা অসমীয়া আৰু খাচী শব্দবিলাক উলিয়াই সুন্দৰ বিশ্লেষণেৰে পাঠক সমাজলৈ আগবঢ়াইছিল। অসমৰ বিভিন্ন জনগোষ্ঠীৰ মাজত, পৰ্বত-ভৈয়ামৰ মাজত তেওঁৰ ৰচনাই এডাল সংযোগী সূতাৰ দৰে কাম কৰিছিল।
সাহিত্য কৰ্ম
শ্ৰীমদ্ভাগৱতগীতা (কাৰ্বি ভাষা)
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমীয়া ঔপন্যাসিক শ্ৰেণী:পদ্মশ্ৰী বঁটা বিজয়ী শ্ৰেণী:অসম সাহিত্য সভাৰ সভাপতি শ্ৰেণী:অসম উপত্যকা সাহিত্য বঁটা বিজয়ী শ্ৰেণী:কাৰ্বি জনগোষ্ঠীৰ ব্যক্তি
২২৯ নং ৰাষ্ট্ৰীয় ঘাইপথ (ভাৰত)
২২৯ নং ৰাষ্ট্ৰীয় ঘাইপথ (National Highway 229, চমুকৈ: NH 229) হৈছে অৰুণাচল প্ৰদেশৰ এটা ৰাষ্ট্ৰীয় ঘাইপথ। ই ৰাষ্ট্ৰীয় ঘাইপথটো ৰাজ্যখনৰ পশ্চিমত অৱস্থিত টাৱাঙ চহৰত আৰম্ভ হৈছে। তাৰ পৰা এই পথটো পাছিঘাট গৈ শেষ হৈছে। ইয়াৰ মুঠ দৈৰ্ঘ্য হৈছে ১০৯০ কিঃমিঃ। এই পথটো কেৱল অৰুণাচল প্ৰদেশতেই বিস্তৃত হৈ আছে।
বাহ্যিক সংযোগ
শ্ৰেণী:অৰুণাচল প্ৰদেশৰ ৰাষ্ট্ৰীয় ঘাইপথসমূহ শ্ৰেণী:ভাৰতৰ ৰাষ্ট্ৰীয় ঘাইপথসমূহ
১২ জুন
বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল -
বাহ্যিক সংযোগ
শ্ৰেণী:জুন শ্ৰেণী:ইংৰাজী বৰ্ষপঞ্জীৰ দিন
আত্মকথা
আত্মকথা হ’ল অসমৰ নৱপ্ৰজন্মৰ সাহিত্যিক শৰ্মিষ্ঠা প্ৰীতমৰ আত্মজীৱনী।  ২০১১ চনৰ ডিচেম্বৰ মাহত কিতাপখন প্ৰথম প্ৰকাশ হয়। আলিবাট প্ৰকাশনে প্ৰকাশ কৰা গ্ৰন্থখনৰ মুঠ পৃষ্ঠা ১৮১ আৰু মূল্য ১৭০ টকা। ২০১৭ চনৰ নৱেম্বৰ মাহলৈকে কিতাপখনৰ পাঁচটা সংস্কৰণ প্ৰকাশ হৈছে। লেখিকাই কিতাপখন আগবঢ়াইছে, "শাৰীৰিক প্ৰত্যাহ্বান নেওচি মহাজীৱনৰ সাধনাত ব্ৰতী হোৱা প্ৰতিজন ব্যক্তিৰ হাতত।" এক দুৰাৰোগ্য ৰোগৰ বিৰুদ্ধে অহৰহ যুঁজি অহা প্ৰীতমৰ জীৱন গাথাৰ বিৱৰণ কঢ়িওৱা “আত্মকথা”ই ২০১২ বৰ্ষৰ মুনীন বৰকটকী বঁটা লাভ কৰে।
লেখকৰ চমু পৰিচয়
নগাঁও জিলাৰ ফুলগুৰিত জন্ম লাভ কৰা শৰ্মিষ্ঠা প্ৰীতম পিতৃৰ নাম অভয় বৰুৱা আৰু মাতৃ ৰেণু বৰুৱা। ফুলগুৰি প্ৰাথমিক বিদ্যালয়ৰ পৰা স্কুলীয়া শিক্ষা আৰম্ভ কৰি ফুলগুৰি হাইস্কুলৰ পৰা মেট্ৰিকৰ দেওনা পাৰ কৰে। তেওঁ ৰহা হাইস্কুলৰ পৰা সুখ্যাতিৰে উচ্চতৰ মাধ্যমিক পৰীক্ষা সুখ্যাতিৰে উত্তীৰ্ণ হৈ ৰহা মহাবিদ্যালয়ৰ পৰা স্নাতক শিক্ষা লাভ কৰে। সৰুৰে পৰা সাহিত্যত ৰাপ থকা শৰ্মিষ্ঠাৰ নানা প্ৰবন্ধ অসমৰ কেইবাখনো বাতৰি কাকতত প্ৰকাশ হৈছে। তেওঁৰ প্ৰথম গ্ৰন্থ আছিল "ডাৱৰীয়া আকাশৰ বেলি" নামৰ এখন প্ৰবন্ধ সংকলন । "দোকমোকালি" তেওঁৰ প্ৰথম কবিতা পুথি । "আলফুলৰ সপোন" তেওঁৰ শিশু উপন্যাস। শৰ্মিষ্ঠা প্ৰীতম সৰুৰে পৰা "স্পাইনেল মাছ্‌কুলাৰ এট্ৰ'ফী" (Spinal muscular Atrophy) নামৰ ৰোগত আক্ৰান্ত ।
সাৰাংশ
১৯৮৫ চনৰ ১৮ ডিচেম্বৰত শৰ্মিষ্ঠা প্ৰীতমৰ জন্ম হয়। এক সুস্থ সৱল শিশু হিচাপে জন্ম লাভ কৰিলেও লাহে লাহে তেওঁ চলা ফুৰা কৰাত অসুবিধা পাবলৈ ধৰে আৰু তেওঁ স্পাইনো মাস্কুলাৰ এট্ৰফী নামৰ এবিধ দুৰাৰোগ্য ৰোগত আক্ৰান্ত বুলি ধৰা পৰে। উঠি দৌৰি ফুৰিবৰ প্ৰচণ্ড হেপাঁহ মনত থাকিলেও সেয়া সুদূৰ পৰাহত বুলি জনা সত্ত্বেও মনোবল আৰু ধৈৰ্যৰে তেওঁ কেনেকৈ জীৱন পথত সগৌৰৱে খোজ দি আছে তাৰ এক উপন্যাসোপম ধাৰা এই আত্মজীৱনীখনত প্ৰৱাহমান। কেতিয়াও কোনো ক্ষেত্ৰত প্ৰতিবন্ধী,বাধাগ্ৰস্ত আদি শব্দৰ শিকলি পিন্ধি সুবিধা আদায় কৰাৰ ঘোৰ বিৰোধী প্ৰীতমৰ এই আত্মজীৱনীখনত তেওঁৰ শৈশৱৰ পৰা যুৱাৱস্থাৰ কালছোৱা বৰ্ণিত। প্ৰাতঃকৰ্মৰ পৰা ৰাতি শোৱালৈকে সকলো ক্ষেত্ৰতে মাক-দেউতাক,বায়েক বা বৌৱেকৰ সহায়ৰ প্ৰয়োজন হ’লেও তেওঁ কিতাপৰ ৰসাল তথা জ্ঞানদায়ী অনন্ত ভৰাঁলৰ প্ৰতি আকৰ্ষিত হৈ নিজেও লিখিবলৈ প্ৰেৰিত হয়। তদুপৰি গোটেই কিতাপখনতে বিশ্বৰ বিভিন্ন লোকে কিদৰে বাধাগ্ৰস্ত হৈও অসামান্য কাম কৰি নিজৰ ইচ্ছাশক্তিৰ প্ৰমাণ ডাঙি ধৰিছে তাৰ বহুতো উদাহৰণ ইয়াত দিয়া হৈছে। হুইল চেয়াৰত বহি থাকিবলগীয়া হ’লেও,বহুতো মানুহৰ অবাঞ্ছিত সহানুভূতিশীল বাক্যশেলৰ সন্মুখীন হ’বলগীয়া হ’লেও এই "সহি আছো সহি যাম" মনোভাৱেৰে তেওঁ আগবাঢ়ি যাবলৈ দৃঢ়প্ৰতিজ্ঞ।
লেখিকাৰ নিজৰ ভাষাত "আচলতে জীৱনত পোৱা প্ৰতিটো অভিজ্ঞতাই মানুহক সমৃদ্ধ কৰে। প্ৰতিটো আঘাতে আগুৱাই যোৱাৰ পথ মসৃণ কৰে। সেয়ে দুখ সুখৰ প্ৰতিটো অভিজ্ঞতাকে আঁকোৱালি মই এটাৰ পিছত এটাকৈ সপোন দেখি গৈ আছো,জীৱনক ভাল পাই গৈ আছো।"
মতামত
ড° অমৰজ্যোতি চৌধুৰীয়ে কৈছে "বিশ্বত বহুলভাৱে সমাদৃত এন ফ্ৰাঙ্কৰ ডায়েৰীতকৈ শৰ্মিষ্ঠা প্ৰীতমৰ আত্মকথা সহস্ৰগুণে উজলি উঠিছে। এই গ্ৰন্থ বিশুদ্ধ ৰূপত ইংৰাজীলৈ অনুবাদ হলে বিশ্বৰ মানুহৰ সৈতে হৃদয়ৰ সাঁকো গঢ় লৈ উঠিব। শৰ্মিষ্ঠাৰ গ্ৰন্থখন বিশ্বজনীন সাহসৰ অদম্য প্ৰতীক। আগতে শমিষ্ঠাৰ গদ্যৰ দৰে ইমান বিশুদ্ধ ৰূপত অসমীয়া লেখা পঢ়া মোৰ মনত নপৰে। তেওঁৰ লেখাত আছে লোক সংস্কৃতিৰ আধাৰ আৰু সমগ্ৰ ইচ্ছা আকাংক্ষা"। হোমেন বৰগোহাঞিয়ে কৈছে “সন্দেহাতীত প্ৰতিভাৰ অধিকাৰিণী শৰ্মিষ্ঠাই তেওঁৰ ভিন্ন লেখা বিশেষকৈ তেওঁৰ আত্মজীৱনীখনৰ যোগেদি প্ৰমাণ কৰি দেখুৱাইছে যে পৰাজিত হ'বৰ কাৰণে জন্ম হোৱা নাই মানুহৰ। মানুহৰ অপৰাজেয় ইচ্ছাশক্তি আৰু আধ্যাত্মিক শক্তিৰ অবিস্মৰণীয় দলিল হৈ ৰ'ব শৰ্মিষ্ঠাৰ আত্মজীৱনী।“
বঁটা আৰু সন্মান
শৰ্মিষ্ঠা প্ৰীতমৰ “আত্মকথা”ই ২০১২ বৰ্ষৰ মুনীন বৰকটকী বঁটা লাভ কৰে।
বাহ্যিক সংযোগ
শ্ৰেণী:অসমীয়া গ্ৰন্থ শ্ৰেণী:আত্মজীৱনী
ৱান ডাইৰেকশ্বন
ৱান ডাইৰেকশ্বন (One Direction) হৈছে ২০১০ চনত গঠিত হোৱা ল'ৰাৰ এটা ব্ৰিটিছ বেণ্ড। ইয়াৰ সদস্যসকল হৈছে: নিয়াল হ'ৰাণ, জাইন মালিক, লিয়াম পাইন, হেৰী ষ্টাইলছ আৰু লুইছ টমলিনছন। এই বেণ্ডটোৱে ব্ৰিটিছ সংস্কৰণৰ 'দা এক্স ফেক্টৰ'ৰ সপ্তমটো ছিৰিজত তৃতীয় স্থান দখল কৰিছিল। ইয়াৰ পিছতেই বেণ্ডটোৱে 'ছাইমন ক'ৱেল' ৰ ছাইক' মিউজিকৰ লগত চুক্তিবদ্ধ হয়। ইয়াৰ পিছতেই উত্তৰ আমেৰিকাৰ কলম্বিয়া ৰেকৰ্ডছৰ সৈতে চুক্তিবদ্ধ হয়।
বেণ্ডটোৱে বৰ্তমানলৈকে এটা ব্ৰিট এৱাৰ্ড আৰু তিনিটাকৈ এম টি ভি ভিডিঅ' মিউজিক এৱাৰ্ডছ দখল কৰিছে। 'দা হাফিঙটন প'ষ্ট'-এ ২০১২ বৰ্ষটো "ৱান ডাইৰেকশ্বনৰ বৰ্ষ" বুলি উল্লেখ কৰিছে (The Year of One Direction)।
'আপ অল নাইট' আৰু আন্তঃৰাষ্ট্ৰীয় সফলতা (২০১১-১২)
২০১১ চনৰ ছেপ্তেম্বৰত মুকলি হোৱা ৱান ডাইৰেকশ্বনৰ প্ৰথম একক গীত "হোৱাট মেকছ য়ু বিউটিফুল" শীৰ্ষক গীতটো ইউ কে ছিংগলছ চাৰ্টত শীৰ্ষস্থান দখল কৰে। এই গীতটো চ'নি মিউজিক এণ্টাৰটেইনমেণ্টৰ আটাইতকৈ বেছি প্ৰি-অৰ্ডাৰড (pre-ordered ) একক গীতৰ স্থান দখল কৰে  । ইয়াৰ পিছৰ একক গীত "গ'টা বি ইউ" (Gotta Be You) আৰু "ৱান থিঙ" (One Thing) গীত দুটাই ইউ কে ছিংগলছ চাৰ্টত শীৰ্ষ দহটা স্থান লাভ কৰে. । ২০১১ চনৰ নৱেম্বৰত ৱান ডাইৰেকশ্বনে উত্তৰ আমেৰিকাৰ "কলম্বিয়া ৰেকৰ্ডছ"ৰ সৈতে এক চুক্তি কৰে । ২০১২ চনৰ ফেব্ৰুৱাৰীত আমেৰিকা যুক্তৰাষ্ট্ৰত "হোৱাট মেকছ য়ু বিউটিফুল" গীতটো মুক্তি দিয়া হয় । ই 'বিলব'ৰ্ড' হট ১০০ত ২৮তম স্থান লাভ কৰে । ২০১২ চনৰ জুলাই মতে এই গীতটোৱে চতুৰ্থ স্থান দখল কৰিছে আৰু আমেৰিকা যুক্তৰাষ্ট্ৰত ৩ মিলিয়নৰো অধিক কপি বিক্ৰী হৈছে । ২০১২ চনৰ ১২ মাৰ্চত ৱান ডাইৰেকশ্বন সদস্যসকলে দূৰদৰ্শনৰ অনুষ্ঠানৰ কাৰণে প্ৰথমবাৰৰ বাবে আমেৰিকা যুক্তৰাষ্ট্ৰৰ ৰকিফেলাৰ চেণ্টাৰত দা টুডে শ্ব'ত অংশগ্ৰহণ কৰে। এই অনুষ্ঠানত প্ৰায় ১৫,০০০ জন অনুৰাগী উপস্থিত আছিল । ইয়াৰ প্ৰায় সকলোবিলাকে কিশোৰ আছিল  । ২০১২ চনৰ প্ৰথম ভাগত বেণ্ডটোৰ প্ৰথমটো এলবাম 'আপ অল নাইট' সমগ্ৰ বিশ্বজুৰি মুক্তি পায়। ২০১১ বৰ্ষৰ ইংলেণ্ডৰ আটাইতকৈ ক্ষিপ্ৰ গতিৰে বিক্ৰী হোৱা এলবামৰ ভিতৰত শীৰ্ষস্থান লাভ কৰে আৰু ষোল্লখন দেশৰ একক গীতৰ শীৰ্ষ তালিকাত স্থান লাভ কৰে । ২০১২ চনৰ জুলাই মতে, "আপ অল নাইট" এলবামটোৱে আমেৰিকা যুক্তৰাষ্ট্ৰৰ আটাইতকৈ বাছি বিক্ৰী হোৱা এলবামৰ ভিতৰত দ্বিতীয় স্থান দখল কৰিছে । ২০১২ চনৰ আগষ্ট মতে, এই এলবামটো সমগ্ৰ বিশ্বজুৰি ৩ মিলিয়নৰো অধিক কপি বিক্ৰী হৈছে ।
২০১২ চনৰ ২১ ফেব্ৰুৱাৰীত ৱান ডাইৰেকশ্বন বেণ্ডৰ গীত "হোৱাট মেকছ য়ু বিউটিফুল" শীৰ্ষক গীতটোৱে ২০১২ বৰ্ষৰ ব্ৰিট এৱাৰ্ডছ অনুষ্ঠানত শ্ৰেষ্ঠ ব্ৰিটিছ একক গীতৰ খিতাপ দখল কৰে । ২০১২ চনৰ এপ্ৰিলত, আমেৰিকা যুক্তৰাষ্ট্ৰৰ কেলিফ'ৰ্ণিয়াৰ একে নামৰে অন্য এটা বেণ্ডে পণ্যচিহ্ন উলঙ্ঘন ৰ বাবে গোচৰ তৰে। অৱশেষত, ২০১২ চনৰ ছেপ্তেম্বৰত বিবিচি -এ ঘোষণা কৰে যে ইংলেণ্ডৰ বেণ্ডটোৱে এই নাম ব্যৱহাৰ কৰাৰ স্বত্ব লাভ কৰিছে । ইয়াৰ পিছত আমেৰিকা যুক্তৰাষ্ট্ৰৰ বেণ্ডটোৰ নাম "আনচাৰটেড শ্ব'ৰছ" (Uncharted Shores) ৰখা হয় । প্ৰথমতে, "আনচাৰটেড শ্ব'ৰছ" বেণ্ডটোৱে অভিযোগ আনে যে ইংলেণ্ডৰ বেণ্ডটোৰ অনুৰাগীৰ পৰা উপহাস, ঘৃণা বিষয়ক মেইল আৰু বিভিন্ন মৃত্যুৰ ভাবুকি পাইছে । সেয়ে ৱান ডাইৰেকশ্বন বেণ্ডটোক ক্ষতিপূৰণ হিচাবে ১ মিলিয়ন ডলাৰ আৰু বেণ্ডটোৰ ৰাজমৰ্যাদাৰ অংশীদাৰ হিচাবে গ্ৰহণ কৰিবলৈ দাবী কৰে। ছাইক' মিউজিকে ওলোটাই আমেৰিকা যুক্তৰাষ্ট্ৰৰ বেণ্ডটোৰ ওপৰত অভিযোগ তোলে যে, সেই বেণ্ডটোৱে ৱান ডাইৰেকশ্বনৰ সাফল্যৰ সুবিধা লৈ পইচা উপাৰ্জন কৰিব বিচাৰিছে । অৱশেষত এই গোচৰ নিষ্পত্তি হোৱাত দুয়োটা বেণ্ডে ঘোষণা কৰে যে বৰ্তমান দুয়োটা নিজৰ নিজৰ নামক সুখী ।
'টেক মি হ'ম' আৰু ৱৰ্ল্ড টু'ৰ (২০১২)
২০১২ চনৰ মে'ত, ছুইডেনৰ ষ্টকহ'মত ৱান ডেইৰিকশ্বন বেণ্ডটোৱে দ্বিতীয়টো এলবাম 'টেক মি হ'ম' (Take Me Home)ৰ ৰেকৰ্ডিঙ আৰম্ভ হয় । ২০১২ চনৰ ১২ নৱেম্বৰত, 'টেক মি হ'ম' মুকলি কৰিবলৈ ঠিক কৰা হৈছে। ইয়াৰ আগতে ২০১২ চনৰ ৩০ ছেপ্তেম্বৰত এই এলবামৰ "লিভ হোৱাইল ৱি আৰ য়াঙ" শীৰ্ষক গীতটো মুকলি কৰা হয় । ২০১৩ চনৰ ফেব্ৰুৱাৰীত ৱান ডাৱৰেকশ্বনে দ্বিতীয়টো কনচাৰ্ট টু'ৰ "২০১৩ ৱৰ্ল্ড টু'ৰ" আৰম্ভ কৰাৰ কথা ।
এই টু'ৰত ইংলেণ্ড, আয়াৰলেণ্ড, উত্তৰ আমেৰিকা আৰু অষ্ট্ৰেলিয়াৰ মুঠ ১০১টা শ্ব' অনুষ্ঠিত হ'ব। টিকট মুকলি কৰাৰ এদিনৰ ভিতৰতে ইংলেণ্ড আৰু আয়াৰলেণ্ডত এই টু'ৰৰ প্ৰায় ৩,০০,০০০টা টিকট বিক্ৰী হয়। ইয়াৰ ভিতৰত লণ্ডনৰ "দা O2 এৰেণা"ৰ (The O2 Arena)ৰ ছদিনৰ টিকট একেদিনাই বিক্ৰী হৈ যায় । উত্তৰ আমেৰিকাত টিকটৰ অভিভূতকাৰী চাহিদাৰ বাবে শ্ব'ৰ সংখ্যা বঢ়াবলগীয়া হয় অষ্ট্ৰেলিয়া আৰু নিউজিলেণ্ডত হ'বলগীয়া ১৮টা শ্ব'ৰ বাবে ১৯০,০০০টা টিকট ইতিমধ্যে বিক্ৰী হৈ যায়। ইয়াৰ সহায়ত প্ৰায় ১৫.৭ মিলিয়ন আমেৰিকান ডলাৰ উপাৰ্জন হয়